Η οδυνηρή περιπέτεια μιας οικογένειας στη σέκτα «Δώδεκα Φυλές» (Twelve Tribes)\nΤου Τιμ Έλλιοτ\nΤο ζεύγος Μαρκ και Ρόουζ Ίλιτς πέρασε 14 χρόνια στη σέκτα «Δώδεκα Φυλές»\nΈνα Σάββατο τον Οκτώβριο του 1996, Ο Μαρκ Ίλιτς και η σύζυγός του Ρόσμαρυ, έκαναν κάτι που θα μετάνοιωναν σε όλη τους τη ζωή. Πήγαν στο φεστιβάλ του Newtown κοντά στο Σίδνεϋ. Ήταν μια ζεστή ανοιξιάτικη μέρα και το φεστιβάλ, στα δυτικά του Σίδνεϋ, ήταν γεμάτο από μουσική και κόσμο. Ο Μαρκ και η Ρόουζ, μαζί με την κόρη τους Ουντίλα που τότε ήταν έξι χρόνων και τον τρίχρονο γιο τους Αβραάμ, περιπλανήθηκαν λίγο και στη συνέχεια κάθισαν στο γρασίδι μπροστά στην εξέδρα και παρακολουθούσαν το καλιτεχνικό πρόγραμμα.\nΗ ΕΜΦΥΤΗ ΑΝΑΓΚΗ ΓΙΑ ΚΟΙΝΩΝΙΑ...\nΕκείνη τη μέρα του 1996, ωστόσο, το ζευγάρι βρισκόταν σ’ ένα σταυροδρόμι... σε μια καμπή της ζωής του, όπου έπρεπε να πάρει κρίσιμες αποφάσεις. Μόλις είχαν επιστρέψει από την Ισπανία ύστερα από δύο χρόνων αποτυχημένες προσπάθειες εξεύρεσης εργασίας. Επιστρέφοντας στο Σίδνευ, ζούσαν σ’ένα διαμέρισμα που ανήκε στον αδελφό του Μαρκ. «Δεν είμασταν ακριβώς σε μια απελπιστική κατάσταση, αλλά δεν είχαμε με τι να ασχοληθούμε», λέει η Ρόουζ. «Θέλαμε ν’ αποκτήσουμε φίλους, να έχουμε μια σταθερή κοινωνική ζωή. Είχα φτάσει στο σημείο που είπα ότι δεν με ένοιαζε ποιοί θα ήταν αυτοί οι άνθρωποι, ήμουν αποφασισμένη να τους δεχτώ απλά όπως ήταν»...\nΑφού κάθισαν για λίγο στο γρασίδι, ο Μαρκ σηκώθηκε να πάει ένα περίπατο. Μισή ώρα αργότερα επέστρεψε κρατώντας ένα φυλλάδιο με τίτλο «Αδελφότητα της Ανθρωπότητας» (A Brotherhood of Man). Του το είχε δώσει μια γυναίκα με μακρύ φόρεμα και μακρυά μαλλιά και πολύ φιλικούς τρόπους, λέγοντας, «Μοιάζεις να χρειάζεσαι ένα σπιτικό»…\nΤο φυλλάδιο είχε εκδώσει μια ομάδα με την ονομασία οι «Δώδεκα Φυλές» (the Twelve Tribes). «Πού είναι η αδελφοσύνη μεταξύ των ανθρώπων (the brotherhood of man) που οραματιζόταν ο Τζον Λένον στο τραγούδι του»; έγραφε. «Πού είναι οι οραματιστές που έδωσαν όλα τα υπάρχοντά τους για να εκλείψει η απληστία και η πείνα»;\nΤο φυλλάδιο έκανε αναφορά στον Ιησού, «τον απόλυτο οραματιστή», τον οποίο αποκαλούσε με το Εβραϊκό του όνομα, Γιασούα (Yahshua). Παρέθετε επίσης αποσπάσματα από τη Βίβλο. Αλλ’ απέρριπτε τον παραδοσιακό Χριστιανισμό, κατηγορώντας τον ως «την πόρνη για την οποία γράφει η Αποκάλυψη».\nΛίγες μέρες αργότερα, η Ροουζ κάλεσε τον αριθμό που βρήκε στο φυλλάδιο και μίλησε με μια γυναίκα που ονομαζόταν Σόμρα, η οποία τους κάλεσε να επισκεφθούν την ομάδα στο Πέπερκορν Κρικ Φαρμ, το εννέα εκταρίων αγρόκτημα της ομάδας, κοντά στο Πίκτον νοτιοδυτικά του Σίδνεϋ.\nΌλη η οικογένεια πήγε με το αυτοκίνητο εκείνη την Παρασκευή και έφθασαν εκεί στις 7 το απόγευμα, έγκαιρα για τη βραδυνή σύναξη. Τους υποδέχτηκε ένας άνδρας με μακρυά γενειάδα που ονομαζόταν Άσερ. (Το πραγματικό του όνομα ήταν Άντριου Μακλεόντ, αλλά όπως όλα τα μέλη της σέκτας «Δώδεκα Φυλές» έπαιρναν εβραϊκά ονόματα κατά την ένταξή τους στην ομάδα). Ο Άσερ τους οδήγησε στο δωμάτιο των ξένων στο κυρίως αγροτόσπιτο, όπου άφησαν τα πράγματά τους. Μετά τους πήρε σε μια μεγάλη σκηνή γεμάτη κόσμο ντυμένο απλά.Υπήρχαν πολυθρόνες και καρέκλες και τραπέζια με λουλούδια και κεριά. Επίσης, υπήρχε μουσική, πιάνο και ακορντεόν και καλομαγειρευμένα σπιτικά φαγητά.\n«Θυμάμαι πόσο ενδιαφέρον έδειχναν όλοι σε μας», λέει ο Μάρκ. «΄Ενας τύπος που λεγόταν Γιόθαμ, ήταν συνεχώς μαζί μας και όλο το βράδυ μου επαναλάμβανε, ‘πραγματικά σε συμπάθησα, φαίνεσαι πραγματικά πολύ καλός άνθρωπος’. Σαν να γίναμε αμέσως μια οικογένεια»...\nΟ Μαρκ, η Ρόουζ και τα παιδιά έμειναν εκεί εκείνο το βράδυ, καθώς και την επόμενη μέρα και το επόμενο βράδυ. Το πρωί πήγαν με το αυτοκίνητο πίσω στο διαμέρισμα που έμεναν, άλλαξαν ρούχα και πήγαν στο υπαίθριο φεστιβάλ στο Γκλεμπ (Σίδνεϋ) όπου η ομάδα είχε στήσει μια καφετέρια, όμοια με εκείνη στο Newtown. Ο Γιόθαμ ήταν εκεί μαζί με μερικούς από τους μουσικούς. Τα μέλη της ομάδας χόρευαν και κάλεσαν τον Μαρκ και τη Ρόουζ να χορέψουν μαζί τους. «Είμαστε όλοι μια οικογένεια και εσείς μπορείτε να είστε μέλη αυτής της οικογένειας», είπε ο Γιόθαμ στη Ρόουζ καθώς περιστρέφονταν στη λιακάδα. «Μπορούμε να γεράσουμε μαζί. Τα παιδιά μας θα παντρευτούν μεταξύ τους».\nΑυτό ήταν. Ο Μαρκ και η Ρόουζ την πάτησαν...\nΈνα από τα πρώτα πράγματα που έκαναν, ήταν να επιστρέψουν στο διαμέρισμά τους, συνοδευόμενοι από ένα «πρεσβύτερο» της κοινότητας. Εκείνος τους έλεγε τι να κρατήσουν και τι να πετάξουν. Τα περισσότερα από τα υπάρχοντά τους, όπως τα ρούχα των παιδιών, η σανίδα σέρφινγκ του Μαρκ, βιβλία, παιγνίδια, είχαν κάποιο «πνεύμα» πάνω τους και κρίθηκαν ακατάλληλα. Ο Μαρκ και η Ρόουζ ΄Ιλιτς είχαν ένα μικρό αυτοκίνητο το οποίο έδωσαν στη σέκτα καθώς και κάποια χρήματα στην τράπεζα τα οποία επίσης παρέδωσαν...\nΤον Ιανουάριο του 1997 «βαπτίστηκαν» ή «πλύθηκαν από τις αμαρτίες τους» στο ρυάκι που τρέχει πίσω από το αγρόκτημα και τους δόθηκαν νέα ονόματα: Ο Μαρκ έγινε Κκατάν («παιδιάστικος» στα Εβραϊκά) και η Ρόουζ έγινε Ασαρέλα (που σημαίνει «ενάρετη»). Υπήρχαν 70 άτομα στην κοινότητα συμπεριλαμβανομένων δώδεκα περίπου οικογενειών, κάποιοι από τους οποίους ήσαν δεύτερης γενεάς. «Αυτό ήταν ένα από τα πράγματα που με τράβηξε», λέει η Ρόουζ. «Σκέφτηκα ότι οι άνθρωποι μεγάλωσαν εκεί και αποφάσισαν να μείνουν, άρα θα πρέπει να είναι καλά»...\nΗ «ΣΕΚΤΑ ΔΩΔΕΚΑ ΦΥΛΕΣ»\nIδρύθηκε το 1972, στη Σαττανούγα, Τενεσσή από έναν πρώην σχολικό σύμβουλο και καρναβαλιστή που ονομαζόταν Γιουτζιν Σπριγκς (Eugene Spriggs) και ήταν γνωστή ως το κίνημα Ιόνακ ("Yoneq"). Η σέκτα έχει 3000 μέλη σε όλο τον κόσμο και κοινότητες εγκατεστημένες σε διάφορα μέρη στις Η.Π.Α, τον Καναδά, Γαλλία, Ισπανία, Αργεντινή, Βραζιλία, Γερμανία και Αγγλία. Η Αυστραλιανή «φυλή» ιδρύθηκε στις αρχές της δεκαετίας του 1990 από τον Αμερικανό Σκοτ Τσιάρνεκι (ο οποίος έφυγε αμέσως μετά) και τον Ουίλιαμ Νούναλλυ ή Νουν, επίσης Αμερικανό, ο οποίος παραμένει ηγετικό στέλεχος στο αγρόκτημα Πέπερκορν Κρικ (Peppercorn Creek Farm).\nO Eugene Spriggs, ο Αμερικανός ιδρυτής της σέκτας Δώδεκα Φυλές (the Twelve Tribes)\nΑκολουθώντας ένα συνονθύλευμα Ιουδαϊσμού και Χριστιανισμού, η ομάδα αποσκοπεί να δημιουργήσει εκ νέου τις 12 φυλές του Ισραήλ, εγκαινιάζοντας έτσι την επιστροφή του Ιησού, ο οποίος θα φθάσει ως «Βασιλιάς που θα έλθει να πάρει τη νύφη του όταν αυτή θα είναι πλήρως έτοιμη γι’Αυτόν»... Τα μέλη της ομάδας χρησιμοποιούν την Παλαιά Διαθήκη σαν πρότυπο και τρόπο ζωής τους. Ο κοινοβιακός τρόπος ζωής, η σκληρή δουλειά καθώς και η αμφιλεγόμενη πειθαρχία που ανηλεώς επιβάλλουν στα παιδιά τους, όλα είναι σύμφωνα (όπως λένε) με το πρότυπο ζωής της «πρώτης εκκλησίας της Ιερουσαλήμ», πριν την δημιουργία του κλήρου, τον οποίο η ομάδα απεχθάνεται. Ο γάμος με άτομα εκτός των «Φυλών» απαγορεύεται, ενώ οι «πρεσβύτεροι», ακόμα και ο ίδιος ο Ιόνακ καθορίζουν ποιός θα παντρευτεί ποιάν και πότε. Οι γυναίκες πρέπει να υπακούουν στους συζύγους τους και ενθαρρύνονται ν’ αποκτήσουν τουλάχιστον επτά παιδιά. Η παραδοσιακή ιατρική απορρίπτεται, γεγονός που συνδέεται με το μεγάλο ποσοστό παιδικής θνησιμότητας.\nΗ ΖΩΗ ΣΤΗΝ ΚΟΙΝΟΤΗΤΑ\nEίναι αυστηρά πειθαρχημένη. Τα μέλη ξυπνούν στις 6 το πρωί (εκτός του Σαββάτου που ξυπνούν στις επτά) από το «shofar» - φύσημα σε κέρατο κριαριού. Γίνεται η πρωινή σύναξη στις επτά, η οποία περιλαμβάνει προσευχές και τραγούδια και ακολουθεί δουλειά στο αγρόκτημα, στην κουζίνα ή στα χωράφια. (Μία από τις πρώτες δουλειές που έκανε ο Μαρκ ήταν να φροντίζει τα 30 κοπάδια από πρόβατα μερινό). Η σέκτα κατέχει επίσης αρκετές επιχειρήσεις, συμπεριλαμβανομένων αρτοποιείων, καφετέριων, συνεργείων ανακαίνισης και κατεδάφισης κτιρίων, στις οποίες τα μέλη εργάζονται χωρίς μισθό... Εν τω μεταξύ, τα παιδιά εκπαιδεύονται στο σπίτι χρησιμοποιώντας ειδικά εγκεκριμένα εγχειρίδια, τα οποία τυπώνονται από τη σέκτα. Δεν υπάρχει τηλεόραση, ίντερνετ, περιοδικά, εφημερίδες ή ραδιόφωνα. Τα μέλη αποθαρρύνονται να επικοινωνούν με πρώην φίλους τους ή την οικογένειά τους και δεν ψηφίζουν.\nΟ Μαρκ και η Ρόουζ δεν ήσαν ιδιαίτερα θρησκευόμενοι, αλλά, εντυπωσιάστηκαν από την αφωσίωση των μελών της ομάδας και την αίσθηση, ότι στο αγρόκτημα ήσαν όλοι «μια μεγάλη οικογένεια». «Μια από τις διδασκαλίες τους λέει ‘να δέχεσαι τη συμβουλή και των ελαχίστων’, που σημαίνει ότι όλοι ακούγονται», λέει η Ρόουζ.\nΤΕΧΝΙΚΕΣ ΕΛΕΓΧΟΥ ΤΟΥ ΝΟΥ - πνευματική & ψυχολογική καταπίεση (mind control)\nΑπό πολύ νωρίς ο Μάρκ και η Ρόουζ συνδέθηκαν ο καθένας μ’ ένα «ποιμένα», ένα ανώτερο μέλος του οποίου ο πνευματικός φωτισμός του επέτρεπε να ενεργεί ως μέντορας. «Ο δικός μου ποιμένας ήταν μια γυναίκα που ονομαζόταν Μπακίρα», λέει η Ρόουζ. «Όποτε είχα οποιαδήποτε προβλήματα στο γάμο μου ή έγνοιες ή ανησυχίες, τα εκμυστηρευόμουν σ’ εκείνη».\nΚαι υπήρχαν πολλά να εκμυστηρευτεί κανείς... Τα μέλη παροτρύνονται ν’ «ανακαινίσουν το νου τους» ("renew your mind") και να είναι «ανοικτό βιβλίο ενώπιον των αδελφών τους», συνεχώς να «εξομολογούνται» τις αμαρτίες τους είτε στους «πρεσβυτέρους», στον προσωπικό τους ποιμένα ή στις συνάξεις.\nΟι αμαρτίες της οικογένειας Ίλιτς ήσαν αξιοσημείωτες: Η Ρόουζ για παράδειγμα αντιμιλούσε στη μητέρα της, ενώ ο Μάρκ έπαιζε ντραμς και έκανε σέρφιγκ. «΄Εβαζαν πολύ ψηλά πρότυπα» λέει η Ρόουζ. «Είναι όλ’αυτά που ακούς συνεχώς και τότε αρχίζεις να συγκρίνεις τον εαυτό σου με αυτά τα πρότυπα. Ο τρόπος σκέψεως γίνεται πολύ τυποποιημένος. Από την άλλη, εκείνοι θεωρούν ότι μόνο μέσω αυτών μπορείς πραγματικά να υπακούσεις στον Θεό, αφού (όπως λέγουν) αυτοί αποτελούν ενσάρκωση του πνεύματος του Θεού. Συνεπώς, αν διαφωνείς με τους ‘πρεσβυτέρους’ ή τον ποιμένα σου, διαφωνείς με τον ίδιο το Θεό».\nΗ πίεση για εξομολόγηση ήταν πολύ έντονη. Αν έστω και ένα μέλος έδειχνε απροθυμία, ο Θεός δεν θα εισήκουε τις προσευχές κανενός εκείνη τη μέρα. ΄Ετσι η Ρόουζ έστιβε κάθε μέρα το μυαλό της ψάχνοντας για τυχόν ίχνη αμαρτίας. «Στο τέλος καταλήγεις να μην βρίσκεις πράγματα και τότε το μυαλό εφευρίσκει σκοτούρες και μπελάδες». Επίσης, άρχισε να παρατηρεί τη συμπεριφορά του Μαρκ. «Μου έλεγαν ότι ο Μαρκ ήταν ‘άνευ αξίας’ αφού αναζητούσε ‘αξία’ σε άλλα πράγματα, όπως να παίζει μουσική. Στο παρελθόν έβρισκα όμορφη τη μουσική του. Τώρα, άρχισα να το βλέπω σαν σημάδι αδυναμίας...».\nΗ Ρόουζ άρχισε να υποψιάζεται τον Μαρκ και σκεπτόταν ότι ήταν «γεμάτος αμαρτίες τις οποίες δεν εξομολογείτο». Στο τέλος κάθε σύναξης, αφού πρόσφεραν τα παραπτώματά τους «σαν θυσία στο Θεό», τα μέλη της ομάδας ένωναν τα χέρια τους και ούρλιαζαν για αρκετά λεπτά. «Τότε το θεωρούσαμε ανακουφιστικό – θεραπευτικό», λέει.\nΟ Μαρκ και η Ρόουζ είχαν την εντύπωση ότι οι διδασκαλίες της ομάδας αντλούντο μέσα από τη Βίβλο. Στην πραγματικότητα, ως επι το πλείστον προέρχονται από τον ιδρυτή της σέκτας. O Σπριγκς, 76 ετών, είναι ένας μυστηριώδης τύπος: ένας πρώην ποδοσφαιριστής, πυγμάχος και στρατιώτης, ένας «χαρισματικός ευαγγελιστής» ο οποίος, με την απόρριψη της «παπαγαλίστικης θρησκείας» έγινε δημοφιλής ανάμεσα στη «χριστιανική» υποκουλτούρα της δεκαετίας του ΄70 με τους χίππυς και τα διάφορα κινήματα «Επιστροφή στη γη» που κήρυτταν την παγκόσμια αγάπη και ειρήνη και «εντρυφούσαν» στο μήνυμα του Ιησού μοιράζοντας αντίγραφα της Καινής Διαθήκης μεταφρασμένα στη σύγχρονη Αγγλική γλώσσα. Αν και αρχικά είχε καθιερώσει μια φιλελεύθερη πολιτική όπου «δεν υπήρχε αρχηγός» και καθένας ήταν ένας «ιερέας», η σέκτα του έγινε όλο και πιο φονταμενταλιστική και αυταρχική.\n«Ο Σπριγκς θεωρεί τον εαυτό του ως τον ‘Μεσσία’ (the Anointed One δηλ. ‘χρισμένο’, χριστό) και ως αγωγό απ’ ευθείας προς τον Θεό», λέει ο David Pike, ένα πρώην μέλος της ομάδας από τη «φυλή του Μανασσή» στις Η.Π.Α. «Παρουσιάζεται ότι έχει αγάπη αλλά είναι η τέλεια προσωποποίηση του ναρκισσιστικού ηγέτη σέκτας (λατρείας).\nΟι διδασκαλίες του ΣπρΙγκς είναι άκρως περιοριστικές και καλύπτουν λεπτομερώς κάθε πτυχή της ζωής των οπαδών του. Ο Σπριγκς επιμένει να έχουν γενειάδα οι άνδρες, απαγορεύει να φορούν ρολόγια χειρός καθότι τα θεωρεί ένδειξη ματαιοδοξίας και ορίζει όπως όλα τα μέλη χρησιμοποιούν τα παραδοσιακά κινέζικα ξυλάκια για να τρώνε, προκειμένου να επιταχύνει τη διείσδυση της σέκτας στην Ασία. Η διατροφή ρυθμίζεται αυστηρά: Απαγορεύεται η ζάχαρη, οι σοκολάτες, ο καφές και το τσάι, ενώ περιλαμβάνει σπόρους λιναριού, δημητριακά ολικής αλέσεως, γιαούρτι και άλλα παρασκευάσματα.\nΣτη σέκτα Δώδεκα Φυλές» τα μέλη έχουν οδηγίες να ξεπλένονται με κρύο νερό για 1-2 λεπτά, ακόμα και το Χειμώνα. «Μου είπαν ότι αν το μετρίαζα με ζεστό, επέτρεπα στη ‘σάρκα’ μου να είναι πιο δυνατή από μένα...», λέει η Ρόουζ.\nΑλλά, οι αυστηρότερες διδασκαλίες του Σπριγκς αφορούν την ανατροφή των παιδιών. Τα παιδιά κατέχουν μια ιδιαίτερη θέση στην εσχατολογία των «Δώδεκα Φυλών», η οποία υποστηρίζει ότι η Δευτέρα Παρουσία θα γίνει μόνον όταν ο Θεός, μέσω της σέκτας, φέρει στον κόσμο 144,000 τέλεια αρσενικά παιδιά, «τόσο αγνά ώστε από τα στόματά τους θα βγαίνουν φλόγες». Συνεπώς, η ανατροφή υπάκουων απογόνων είναι επιτακτική ανάγκη.Τα παιδιά πρέπει να παρακολουθούνται συνεχώς από κάποιον ενήλικα. Απαγορεύεται να παίζουν, καθώς το παιγνίδι θεωρείται «ασωτία». Απαγορεύεται να έχουν παιγνίδια. Απαγορεύεται να σφυρούν. Στο αγρόκτημα της σέκτας στο Πίκτον, απαγορεύεται στα παιδιά να μιλούν μεταξύ τους χωρίς την παρουσία κάποιου ενήλικα, καθώς αυτό θα οδηγούσε σε «μωρία», λέει ο Μαρκ.\nΣύμφωνα με τον Μαρκ, η τυφλή υπακοή είναι υποχρεωτική: τα παιδιά πρέπει να απαντούν «Ναι Αββά» ή «Ναι, Ίμα» σε κάθε γονική εντολή. Κάθε παράβαση επιφέρει ξυλοδαρμό με ένα πλαστικό «ραβδί» μήκους 50 εκατοστών. ΄Ενα τέτοιο «ραβδί» είναι τοποθετημένο πάνω από το περβάζι της πόρτας σε κάθε δωμάτιο... Οι γονείς εκπαιδεύονται πώς να χρησιμοποιούν το «ραβδί» σε μηνιαία μαθήματα αγωγής των παιδιών, καθώς επίσης και στο «Εγχειρίδιο Αγωγής των Παιδιών», αντίγραφο του οποίου δόθηκε στον Μαρκ και τη Ρόουζ μετά τον πρώτο χρόνο. Το εγχειρίδιο συντάχθηκε από τον Σπριγκς και αναφέρει ότι «πρέπει να πονέσει το παιδί αρκετά ώστε να φέρει το επιθυμητό αποτέλεσμα» και ότι «οι ραβδώσεις που θα προκληθούν στο σώμα του παιδιού για σκοπούς πειθαρχίας, δείχνουν την αγάπη των γονέων...».\n«Ονομάζεται ‘ράβδος και επίπληξη’», λέει ο Μαρκ. «Τα παιδιά δεν πρέπει να κλάψουν. Πρέπει να δεχτούν τον ξυλοδαρμό σιωπηλά. Μετά τους λες γιατί τα κτυπάς και λένε ‘Λυπάμαι, μετανοιώνω, συγνώμη’. Γίνεται σαν τελετουργικό».\nΤα παιδιά, δεν τα κτυπούν μόνο οι γονείς τους. Οποιοσδήποτε «επιβλέπων» ενήλικας μπορεί να τους ... σωφρονίσει. Ο Αβραάμ, ο γιός τους, λέει ότι τον ξυλοκοπούσαν τακτικά πολλοί ενήλικες, είτε στο χέρι (έξι ραβδισμούς), είτε στα οπίσθια (12). «Όσο πιο πολύ έκλαιγες, τόσο περισσότερο σε κτυπούσαν», λέει. «Αν με κτυπούσε μια κυρία στα οπίσθια, φορούσα το παντελόνι μου. Αλλά, αν ήταν άνδρας, κατέβαζε το παντελόνι μου και με κτυπούσε απ’ευθείας στο γυμνό δέρμα».\nΟι ξυλοδαρμοί ξεκινούσαν από την ηλικία των τεσσάρων χρόνων... «Την πρώτη φορά έκλαψα πολύ. Αλλά, σταμάτησα να κλαίω – για πάντα – όταν έγινα 12 χρονών. ΄Ηδη, είχε αποφασίσει να επαναστατήσει. «Αποφάσισα ότι δεν θα έκανα ό,τι ήθελαν εκείνοι, εκτός αν με κτυπούσαν τόσο που δεν θα άντεχα άλλο τον πόνο, οπότε και υπάκουα».\nΤο 1984, ύστερα από καταγγελίες για κακοποίηση, οι αρχές των Η.Π.Α εισέβαλαν στις εγκαταστάσεις της σέκτας στο Βέρμοντ και παρέλαβαν 112 παιδιά για να τους παρέχουν προστασία. (Η επιδρομή θεωρήθηκε αντισυνταγματική και τα παιδιά επεστράφησαν στους γονείς τους). Τα τελευταία δέκα χρόνια, έχουν γίνει έρευνες για παιδική κακοποίηση μέσα στις κοινότητες της σέκτας στις Η.Π.Α, τη Γαλλία και Γερμανία. Τον περασμένο Σεπτέμβριο η αστυνομία παρέλαβε 40 παιδιά από κοινότητες της σέκτας «Δώδεκα Φυλές» ύστερα από πρόγραμμα στην τηλεόραση, όπου παρουσιάζονταν πλάνα με ενήλικες να κτυπούν ανελέητα έξι παιδιά μετρώντας 83 ραβδισμούς σε διάστημα μερικών ωρών.\nΗ σέκτα έχει κατ’επανάληψη διαψεύσει τους ισχυρισμούς για κακοποίηση των παιδιών. Απαντώντας στην ιστοσελίδα της στις Η.Π.Α, περιγράφει τις επιδρομές στη Γερμανία ως «άδικες» και διατείνεται ότι οι αρχές «είχαν χειραγωγηθεί από αόρατες πνευματικές δυνάμεις...».\nΓια τον Μαρκ και τη Ρόουζ Ίλιτς δεν ήταν εύκολο πράγμα να κτυπούν τα παιδιά τους για να πειθαρχήσουν. Η μεγαλύτερη τους κόρη, η Ουντίλα, ήταν πολύ υπάκουη και η μικρή τους κόρη, η Λεβάνα που γεννήθηκε το 1998 ήταν ακόμα νήπιο. Αλλά, με τον Αβραάμ είχαν πρόβλημα. «Ήταν ένα φυσιολογικό ζωηρό αγόρι, κάτι που για εκείνους ήταν απαράδεκτο», λέει η Ρόουζ. «Κατέληξα να τον δέρνω σχεδόν συνεχώς, για το κάθε τι». Τον χαρακτήριζαν ως «αντιδραστικό στοιχείο», κάτι για το οποίο θεωρούσαν εμάς υπεύθυνους. «Είμασταν κακοί γονείς», λέει.\nΚΑΙ ΣΥΝΑΙΣΘΗΜΑΤΙΚΗ ΚΑΤΑΠΙΕΣΗ...\nΑυτό μας στιγμάτιζε. Το 2001, όταν η Ρόουζ γέννησε ένα νεκρό βρέφος, της είπαν ότι αυτό έγινε επειδή ήταν «γεμάτη αμαρτίες». «Ο ποιμένας του Μαρκ ήλθε στο δωμάτιό μου ενώ ήμουν ακόμη στο κρεββάτι και είπε ότι το μωρό πέθανε από την «αγαθωσύνη του Θεού», διότι θα ήταν κακό να φέρει στον κόσμο ένα μωρό με τέτοιους γονείς, όπως εμείς». Σύντομα, οι «πρεσβύτεροι» τους απαγόρευσαν να έχουν πλέον συζυγικές σχέσεις. «Και πράγματι το τηρήσαμε», λέει η Ρόουζ.\nΠολλές φορές, κατά τη διάρκεια της συνομιλίας μας, ρώτησα τον Μαρκ και τη Ρόουζ γιατί δεν έφευγαν. «Η φυγή δεν είναι επιλογή», λέει η Ρόουζ. «Πρέπει ν’ αντιληφθείς πόση πλύση εγκεφάλου υφίστασαι. Χάνεις την ικανότητα της κριτικής σκέψης».\nΈνοιωθαν, επίσης, πολύ φοβισμένοι. Η σέκτα θεωρεί το πρώην μέλος της σαν κάποιον που κάποτε ήταν φωτισμένος και εσκεμμένα επέλεξε το σκοτάδι και έτσι είναι χειρότερος από ένα συνηθισμένο άπιστο. «Ο Νουν – ο Αμερικανός αρχηγός – μας είπε ότι αυτοί που φεύγουν γίνονται πόρνες ή ομοφυλόφιλοι και ότι θα υποφέρουμε από ασθένειες, θα πεθάνουμε νέοι και θα πάμε κατ’ευθείαν στην κόλαση...».\nΕκτός αυτού, δεν σου άφηναν χρόνο να σκεφτείς... «Συνεχώς δουλεύαμε», λέει η Ρόουζ. «Μόλις ξυπνούσα το πρωί, το πρώτο πράγμα που έκανα ήταν να παρουσιαστώ στην ‘αδελφή επιστάτρια’, για να μου αναθέσει τις δουλειές της ημέρας, μαγείρεμα, καθάρισμα, φροντίδα των παιδιών». Εν τω μεταξύ, ο Μαρκ αγγαρεύτηκε να εργάζεται με τα συνεργεία που αναλάμβαναν μπογιατίσματα, κατασκευαστικά έργα και κατεδαφίσεις.\nΠΡΟΣΟΔΟΦΟΡΑ ΕΜΠΟΡΙΚΗ ΕΠΙΧΕΙΡΗΣΗ...\nΟι «Δώδεκα Φυλές» δεν είναι τίποτε άλλο παρά μια βιομηχανική εμπορική επιχείρηση. Είναι οι ιδιοκτήτες 24 (τουλάχιστον) εξαιρετικά προσοδοφόρων επιχειρήσεων, ιδιαίτερα στην Αμερική όπου λειτουργούν καταστήματα επίπλων, ειδών παιδικής ένδυσης, ένα τυπογραφείο, καταστήματα με δερμάτινα είδη, εργοστάσια κατασκευής σαπουνιών, καταστήματα τροφίμων, καφετέριες, αρτοποιεία, καθώς και πολλές και διάφορες κατασκευαστικές εταιρείες, αξίας πολλών εκατομμυρίων δολαρίων, από τις οποίες η μεγαλύτερη με την ονομασία «Οικοδόμοι του Ιούδα» (Builders of Judah) ειδικεύεται στην ανέγερση νοσηλευτηρίων και στην ιστορική αποκατάσταση κτιρίων. Επίσης είναι ιδιοκτήτες ενός αγροκτήματος «ματέ» (mate είναι βότανο σαν τσάι) στη Βραζιλία, όπου σύμφωνα με ένα πρώην μέλος τους αποδίδει τεράστια εισοδήματα.\nΣτην Αυστραλία, όπως και παντού, τα μέλη της σέκτας δεν πληρώνονται για την εργασία τους. «Δούλευα καθημερινά 12-15 ώρες», λέει ο Μαρκ. «΄Εκτισα δύο καφετέριες, το Common Ground Cafe και το Yellow Deli in Katoomba. Κάθε χρόνο έστηνα την καφετέρια στα ετήσια φεστιβάλ».\nΗ κινητή καφετέρια της σέκτας από την οποία έχουν αρκετά εισοδήματα ενώ ταυτόχρονα αποτελεί κέντρο προσηλυτισμού νέων μελών...\nΟι επιχειρήσεις είναι πολύ επικερδείς. «Κάποτε τους βοήθησα να μεταφέρουν 40,000 δολλάρια από την καφετέρια. Αλλά ποτέ δεν μου έδωσαν ένα σεντ».\nΑΠΟΤΥΧΗΜΕΝΗ ΠΡΟΣΠΑΘΕΙΑ ΑΠΟΔΡΑΣΗΣ...\n΄Οταν ο Αβραάμ έγινε 13 χρόνων, τον έβγαλαν από το σχολείο - «Μου είπαν ότι ασκούσα κακή επιρροή στους άλλους μαθητές» - και τον έστρωσαν στη δουλειά, να σκάβει χαντάκια και να κόβει δέντρα. Μέχρι τα 14 εργαζόταν με τον Μαρκ σ’ ένα φούρνο της σέκτας όπου έφτιαχναν τα ψωμάκια που πουλούσαν στα φεστιβάλ.\n«Το αρτοποιείο ήταν το χειρότερο», λέει ο Μαρκ. «Τις πρώτες τρεις εβδομάδες κοιμόμασταν στο πάτωμα, σ’ ένα υπόστεγο δίπλα στο αρτοποιείο. Τρώγαμε μόνο ψωμί, κάθε βράδυ, ύστερα από 12, 15, ακόμα και 20 ώρες δουλειά την ημέρα.\nΎστερα από 18 μήνες στο αρτοποιείο, ο Μαρκ ξέσπασε. «... Φτάνει πια, φεύγω! Δεν είπα τίποτε στη Ρόουζ, αν της έλεγα θα το ανέφερε στους ‘πρεσβύτερους’. Έτσι το σκάσαμε μαζί με το γιό μου. Φτάσαμε με ωτοστόπ σε κύριο δρόμο απ’ όπου τηλεφώνησα στον αδελφό μου και του είπα να έλθει να μας πάρει».\nΟ Μαρκ και ο Αβραάμ κοιμήθηκαν στο σπίτι του Πήτερ εκείνο το βράδυ. Αλλά, την επομένη έκανε την εμφάνιση του ο Ισραήλ (από τη σέκτα). Ο Ισραήλ είχε συναντηθεί με τον αδελφό μου και γνώριζε πού έμενε. Ήξερε επίσης ότι δεν είχα σχεδόν καθόλου χρήματα και ότι σίγουρα θα πήγαινα στο σπίτι του Πήτερ.\nΟ Μαρκ και ο Αβραάμ παραδόθηκαν και οδηγήθηκαν πίσω στη σέκτα...\nΗ ΟΙΚΟΓΕΝΕΙΑ ΑΝΑΖΗΤΕΙ ΑΠΕΓΝΩΣΜΕΝΑ ΤΑ ΠΑΙΔΙΑ ΤΗΣ...\nΗ οικογένεια του Μαρκ δεν είχε ποτέ καμιά υποψία για τις «Δώδεκα Φυλές». «Απλώς, νόμιζαν ότι ανήκαμε σε μια ωραία χριστιανική κοινότητα», λέει. Αλλά, η οικογένεια της Ρόουζ ήταν διαφορετική. «Γνωρίζαμε από την αρχή ότι επρόκειτο για μια σέκτα (cult)», λέει η αδελφή της Ρόουζ, η Κάθυ Κρουζάτο που ζει στο Παρίσι και η οποία προσπάθησε αρκετές φορές να επισκεφθεί την αδελφή της για να την πείσει να φύγει μαζί τους.\nΚάθε φορά που έκανε την εμφάνισή της η αδελφή της, έσερναν την οικογένεια της Ρόουζ εδώ κι εκεί σε διάφορα διαμερίσματα, σπίτια ή ξενοδοχεία της σέκτας όπου τους έκρυβαν.\nΑργότερα, λόγω «παραστρατήματος» του Μαρκ – τον τσάκωσαν να κάνει σέρφιγκ στη θάλασσα – αλλά και της αντιδραστικής συμπεριφοράς του Αβραάμ, οι «πρεσβύτεροι» αποφάσισαν ότι η καλύτερη λύση ήταν να χωρίσουν την οικογένεια... Έτσι, ύστερα από μια εξαντλητική και ψυχοφθόρα ανάκριση που κράτησε πέντε ώρες, έστειλαν τον Μαρκ και τον Αβραάμ σε άλλα κτήματα της σέκτας, ενώ τα κορίτσια έμειναν στο αγρόκτημα στο Πιτκον. «Ζούσαμε σε μια παράγκα στο δάσος και πίναμε νερό της βροχής. Κάθε τόσο επέτρεπαν στη Ρόουζ να με επισκέπτεται», λέει ο Μαρκ. Έκοβαν ξύλα τα οποία πήγαιναν για θέρμανση στην κοινότητα της σέκτας στο Πίκτον. Ο Μαρκ ήταν ήδη πολύ απογοητευμένος και δεν είχε πια ψευδαισθήσεις και αυταπάτες για τη σέκτα. «Ήμουν ήδη φουρκισμένος. Η Ρόουζ επίσης ήταν άνω κάτω».\nΤο 2009 οι «πρεσβύτεροι» έστειλαν τον Μαρκ και τον Αβραάμ στη Νέα Ζηλανδία.\nΤότε ήταν που ο Μαρκ πήρε την οριστική απόφαση να φύγει από την ομάδα. «Τηλεφώνησα στη Ρόουζ και της είπα ότι σκέφτομαι να φύγω». Μου είπε, «Η ζωή μου είναι μαζί σου, θα έλθω μαζί σου».\nO Μαρκ κάλεσε την οικογένειά του, φαινομενικά για μια απλή επίσκεψη. Όταν πήγαν εκεί, τους είπε για την απόφασή του. Ο Αβραάμ ενθουσιάστηκε. «Είναι το καλύτερο πράγμα που μου έχεις πει ποτέ». Αλλά, η Ουντίλα αναστατώθηκε. Δεν ήθελε να φύγει και άρχισε να κλαίει. Επρόκειτο να παντρευτεί τον Ερέζ, ένα νεαρό ο οποίος είχε σταλεί από την κοινότητα στη Γαλλία. Έτσι, ο Μαρκ την άφησε να επιστρέψει... «Ήταν το πιο ηλίθιο πράγμα που έκανα ποτέ», λέει τώρα.\nΗ ΟΙΚΟΓΕΝΕΙΑ ΜΟΙΡΑΣΤΗΚΕ – Η ΚΟΡΗ ΤΟΥΣ ΠΑΡΕΜΕΙΝΕ ΑΙΧΜΑΛΩΤΗ...\nΗ οικογένεια έμεινε ένα χρόνο στο Όκλαντ πριν επιστρέψει στο Σίδνεϋ. «Θέλαμε να είμαστε κοντά στην Ουντίλα», λέει ο Μαρκ. «Τότε νομίζαμε ότι θα είχαμε τη δυνατότητα να διατηρήσουμε επαφή».\nΑλλά γελάστηκαν. Η Ουντίλα, η οποία απέκτησε ένα κοριτσάκι το 2011, το είχε καταστήσει σαφές ότι δεν θέλει να έχει καμμία σχέση με την οικογένειά της... «Όταν τηλεφωνούμε, λέει ότι δεν θέλει να μας μιλήσει», λέει ο Μαρκ. «Αν πάμε εκεί, έρχεται ο σύζυγός της στην πύλη και λέει, «Κοιτάξτε, σας είπα ότι δεν επιτρέπεται να έρχεστε εδώ. Να μην έρχεστε εδώ». Την τελευταία φορά που πήγαμε εκεί, η Ρόουζ αναστατώθηκε πολύ. Έκλαιγε. Η μικρή μας εγγονή ήταν εκεί και δύο ‘πρεσβύτεροι’ ήλθαν να ελέγξουν την κατάσταση».\nΟ Μαρκ και η Ρόουζ τώρα ζουν στην Αυστραλία με τη Λεβάνα και τον Αβραάμ και σιγά σιγά προσπαθούν να ξαναφτιάξουν τη ζωή τους. Ο Μαρκ εργάζεται στη συντήρηση κτιρίων και επέστρεψε στο ... σέρφιγκ και τη μουσική. «Είμαι 53 χρόνων αλλά αισθάνομαι σαν να είμαι 21», λέει. «Είναι σαν να αρχίζω τη ζωή μου από την αρχή, διότι φεύγεις (από τη σέκτα) χωρίς να έχεις τίποτα».\nΗ Ρόουζ εργάζεται ως καθαρίστρια. Έχει διαβάσει για τις τεχνικές ελέγχου του νου (mind control) που εφαρμόζουν όλες οι σέκτες ώστε να μπορέσει ν’ αποδεχθεί και να ξεπεράσει την εμπειρία της. «Όταν κοιτάζω πίσω, δεν το πιστεύω ότι έχουν συμβεί όλα αυτά. Είναι τόσο παράξενο. Είναι σαν να έγινα άλλος άνθρωπος».\nΣτη σέκτα (cult), σημειώνει, εκείνοι αποφασίζουν ποιός έχει δικαίωμα να υπάρχει και ποιός όχι. «Αλλά, να, είμαστε εδώ», λέει. Ακόμα υπάρχουμε και αυτό είναι σημαντικό».\n- Οι «Δώδεκα Φυλές προσεγγίστηκαν από το περιοδικό Good Weekend, αλλά αρνήθηκαν να προβούν σε σχόλιο.\nΠΗΓΗ: The Sydney Morning Herald , 18/12/2013\nΗ είδηση είχε δημοσιευθεί στο Περιοδικό "Ενημέρωσις" της Ιεράς Μονής Τροοδιτίσσης\nFriday the 19th. Joomla 2.5 Templates. Copyright © 2012. Παγκύπρια Ένωση Γονέων. | Developed by Logosnet.cy.net


H εταιρεία, δημιούργησε την παρούσα ιστοσελίδα με μοναδικό σκοπό την εξυπηρέτηση των χρηστών της. Η ιστοσελίδα shelf.gr είναι απλή και φιλική στη χρήση της ενώ έχει σχεδιαστεί για να ανταποκρίνεται στις συγκεκριμένες ανάγκες του κάθε χρήστη. Για να επιτευχθεί η καλύτερη εξυπηρέτησή σας, είναι σημαντικό εσείς, ο χρήστης μας, να καταλάβετε ότι πρέπει να μας παρέχετε συγκεκριμένες πληροφορίες που αφορούν την διεκπεραίωση της παραγγελίας σας και οι οποίες διαφυλάσσονται από εμάς.\nΗ παρούσα Δήλωση Προστασίας Προσωπικών Δεδομένων και οι Όροι και Προϋποθέσεις Χρήσης της παρούσας ιστοσελίδας περιγράφουν τη μέθοδο συλλογής δεδομένων από την ιστοσελίδα shelf.gr, τη χρήση αυτών των δεδομένων από εμάς και τους όρους και προϋποθέσεις χρήσεως της παρούσας ιστοσελίδας. Η παρούσα Δήλωση Προστασίας Προσωπικών Δεδομένων αναφέρεται αποκλειστικά και μόνο στα προσωπικά σας δεδομένα, τα οποία εσείς μας παρέχετε κατά τη διάρκεια των παραγγελιών σας στην παρούσα ιστοσελίδα.\nΟι πληροφορίες που έχουν δοθεί εκούσια από τους χρήστες της αναφερόμενης ιστοσελίδας, χρησιμοποιούνται από το shelf.gr, προκειμένου οι χρήστες του να έχουν άμεση και ουσιαστική επικοινωνία με το κατάστημα, να τους παρέχονται απαντήσεις σε συγκεκριμένα ερωτήματα που θέτουν και τέλος να εξυπηρετούνται και να εκτελούνται οι παραγγελίες τους. Οι πληροφορίες που συλλέγει το shelf.gr μέσω της ιστοσελίδας έχουν ως σκοπό να μετρήσουν το αριθμό επισκεψιμότητας της, να καθορίσουν τις απαιτήσεις των χρηστών για περισσότερα προϊόντα και να διευκολύνουν στις συναλλαγές με την εταιρεία. Το shelf.gr δεν διανέμει σε κανένα άλλο οργανισμό ή συνεργάτη που δεν συνδέεται με το shelf.gr τις ηλεκτρονικές διευθύνσεις, ή οποιαδήποτε άλλη πληροφορία που αφορά τους χρήστες και πελάτες του.\nΤο shelf.gr σχεδίασε την ιστοσελίδα του έτσι ώστε οι χρήστες του να μπορούν να την επισκέπτονται χωρίς να χρειάζεται να αποκαλύπτουν τη ταυτότητα τους εκτός και αν το επιθυμούν. Ζητείται από τους επισκέπτες της ιστοσελίδας μας, να μας παρέχουν με προσωπικά τους δεδομένα μόνο στη περίπτωση που θέλουν να παραγγείλουν προϊόν(τα), να εγγραφούν στην ιστοσελίδα μας και/ή να στείλουν email στο shelf.gr.\nΤο shelf.gr συλλέγει τέσσερις τύπους πληροφοριών σχετικά με τους χρήστες: (1) στοιχεία που ο χρήστης μας δίνει κατά την εγγραφή του ως χρήστης, (2) στοιχεία που ο χρήστης μας δίνει προκειμένου να εκτελεστεί η παραγγελία του από το shelf.gr, (3) στοιχεία που ο χρήστης μας δίνει σε συμμετοχές διαγωνισμών που πραγματοποιούνται κατα καιρούς, (4) στοιχεία που ο χρήστης μας δίνει κατά τη σύνδεσή του μέσω άλλης πλατφόρμας (εφαρμογές iOS, android, Facebook, Google). Κατά την συμπλήρωση οποιασδήποτε φόρμας παραγγελίας στην ιστοσελίδα μας, θα σας ζητηθεί το ονοματεπώνυμο, η διεύθυνση, ο ταχυδρομικός κωδικός της περιοχής σας, η ηλεκτρονική σας διεύθυνση, το τηλέφωνο σας, στοιχεία πιστωτικής κάρτας, ο τρόπος πληρωμής της παραγγελίας. Συμπληρωματικά μπορεί να σας ζητηθούν και πιο συγκεκριμένες πληροφορίες, όπως στοιχεία αποστολής – παράδοσης μιας παραγγελίας, στοιχεία τιμολόγησης ή λεπτομέρειες σχετικά με προσφορά που έχετε ζητήσει. Το shelf.gr κάνει χρήση των πληροφοριών που μας δίνετε κατά τη διάρκεια της ηλεκτρονικής αποστολής της φόρμας, προκειμένου να επικοινωνήσουμε μαζί σας σχετικά με (i) την παράδοση της παραγγελίας στο χώρο σας, (ii) για επιβεβαίωση και ταυτοποίηση του χρήστη σε κάθε αναγκαία περίπτωση, (iii) για νέα ή εναλλακτικά προϊόντα ή υπηρεσίες που προσφέρονται από το shelf.gr , (iv) ειδικές προσφορές του shelf.gr , (v) παραλαβή δώρων μετά από κλήρωση διαγωνισμού. Έχετε τη δυνατότητα να επιλέξετε αν θέλετε ή όχι να λαμβάνετε τέτοιου είδους επικοινωνίες από το shelf.gr στέλνοντας το αίτημα σας μέσω e-mail στην ηλεκτρονική διεύθυνση info@shelf.gr.\nΚάθε διεκπεραίωση παραγγελίας απαιτεί την συλλογή προσωπικών στοιχείων, για παράδοση ή κράτηση μιας παραγγελίας. Επίσης η χρήση πιστωτικής κάρτας, για την χρέωση της οποίας χρειάζονται δικαιολογητικά ταυτοποίησης στοιχείων νόμιμου κατόχου την πρώτη και μόνο φορά διασφαλίζεται σε κάθε περίπτωση. Οποιοδήποτε δικαιολογητικό και έγγραφο πιστοποιεί και δηλώνει την ταυτότητα του χρήστη παραμένει αυστηρά απόρρητο και ελέγχεται μόνο από το αρμόδιο υπεύθυνο τμήμα του shelf.gr. Η εκ μέρους σας προσκόμιση των προσωπικών σας δεδομένων, σημαίνει ότι συναινείτε τα δεδομένα αυτά να χρησιμοποιούνται από τους υπαλλήλους του shelf.gr για τους λόγους που αναφέρθηκαν παραπάνω. Το shelf.gr απαιτεί από τους υπαλλήλους του και τους συντηρητές της ιστοσελίδας του να παρέχουν στους χρήστες-πελάτες του το επίπεδο ασφαλείας που αναφέρεται στη παρούσα Δήλωση Προστασίας Προσωπικών Δεδομένων. Σε καμία άλλη περίπτωση το shelf.gr δεν μπορεί να μοιραστεί με άλλους τα προσωπικά σας στοιχεία χωρίς πρότερη δική σας συναίνεση, εκτός και αν αυτό απαιτηθεί μέσω της νομίμου οδού. Παρακαλούμε όπως λάβετε υπόψη σας ότι κάτω από συγκεκριμένες προϋποθέσεις που επιτρέπεται ή επιβάλλεται από το νόμο ή βάση δικαστικής απόφασης, η συλλογή, χρήση και η αποκάλυψη των προσωπικών δεδομένων σας, τα οποία έχουν συλλεχθεί online χωρίς την εκ μέρους σας πρότερη συναίνεση (για παράδειγμα σε περίπτωση δικαστικής απόφασης).\nΤο shelf.gr έχει τη δυνατότητα να χρησιμοποιεί cookies ως μέρος της διευκόλυνσης αλλά και λειτουργίας των υπηρεσιών μέσω της ιστοσελίδας του. Τα cookies είναι μικρά αρχεία (text files), τα οποία αποστέλλονται και φυλάσσονται στον ηλεκτρονικό υπολογιστή του χρήστη, επιτρέποντας σε ιστοσελίδες όπως το shelf.gr να λειτουργούν απρόσκοπτα και χωρίς τεχνικές ανωμαλίες, να συλλέγονται πολλαπλές επιλογές του χρήστη, να αναγνωρίζουν τους συχνούς χρήστες, να διευκολύνουν την πρόσβαση τους σε αυτή, και για τη συλλογή δεδομένων για τη βελτίωση του περιεχομένου της ιστοσελίδας. Τα cookies δεν προκαλούν βλάβες στους ηλεκτρονικούς υπολογιστές των χρηστών αλλά και στα αρχεία που φυλάσσονται σε αυτούς. Χρησιμοποιούμε τα cookies για να σας παρέχουμε πληροφορίες και να διεκπεραιώνονται οι παραγγελίες σας ενώ σε κάθε έξοδό σας από το site διαγράφονται αυτόματα. Πρέπει να έχετε υπόψη σας ότι τα cookies είναι απόλυτα αναγκαία προκειμένου να λειτουργεί σωστά και απρόσκοπτα η ιστοσελίδα shelf.gr.\nΤο shelf.gr επιτρέπει στους χρήστες του να διορθώνουν, αλλάζουν, συμπληρώνουν ή να διαγράφουν δεδομένα και πληροφορίες που έχουν προσκομιστεί στο shelf.gr. Εάν επιλέξετε να διαγράψετε μια πληροφορία, το shelf.gr θα ενεργήσει έτσι ώστε να διαγραφεί αυτή η πληροφορία από τα αρχεία του άμεσα. Για τη προστασία και την ασφάλεια του χρήστη το shelf.gr θα προσπαθήσει να βεβαιωθεί ότι το πρόσωπο που κάνει τις αλλαγές είναι όντως το ίδιο πρόσωπο με το χρήστη. Για να έχετε πρόσβαση, να αλλάξετε ή να διαγράψετε τα προσωπικά σας δεδομένα, για να αναφέρετε προβλήματα σχετικά με τη λειτουργία της ιστοσελίδας ή για να κάνετε οποιοδήποτε ερώτημα επικοινωνήστε με το shelf.gr μέσω της ειδικής φόρμας επικοινωνίας ή του τηλεφωνικού κέντρου. Η αλλαγή ή η διόρθωση των προσωπικών σας δεδομένων μπορεί να γίνει επίσης μέσω του σελίδας εγγραφής του shelf.gr. Παρακαλούμε όπως λάβετε υπόψη σας ότι θα κάνουμε ότι είναι δυνατό προκειμένου να προστατεύσουμε τα προσωπικά σας δεδομένα, αλλά η προστασία τους κωδικού πρόσβασης σας στην ιστοσελίδα μας εξαρτάται και από εσάς.\nΣυνεχώς το shelf.gr επεκτείνει, ενημερώνει και βελτιώνει την ιστοσελίδα του, και τα σχετικά με αυτή προϊόντα και υπηρεσίες, θα ανανεώνει και τη παρούσα πολιτική. Σας συστήνουμε να διαβάζετε τη διαδικασία αυτή σε τακτά χρονικά διαστήματα, προκειμένου να ενημερώνεστε για τυχόν αλλαγές στο περιεχόμενο της παρούσας πολιτικής προστασίας προσωπικών δεδομένων. Η πολιτική αυτή θα τροποποιείται από καιρό σε καιρό χωρίς προηγούμενη προειδοποίηση προς τους χρήστες.\nΑποδοχή των Διαδικασιών Προστασίας τους Απορρήτου που εφαρμόζει το shelf.gr\nΤο shelf.gr δεσμεύεται όσον αφορά στην εξασφάλιση της ασφάλειας και της ακεραιότητας των δεδομένων που συλλέγει σχετικά με τους χρήστες της ιστοσελίδας του. Η shelf.grέχει υιοθετήσει διαδικασίες, οι οποίες προφυλάσσουν τα προσωπικά δεδομένα που οι χρήστες προσκομίζουν στην ιστοσελίδα της ή της παρέχονται με οποιοδήποτε άλλο μέσο (πχ. τηλεφωνικά). Αυτές οι διαδικασίες προστατεύουν τα δεδομένα των χρηστών από οποιαδήποτε μη επιτρεπόμενη πρόσβαση ή αποκάλυψη, απώλεια ή κακή χρήση, και αλλαγή ή καταστροφή. Βοηθούν επίσης στο να πιστοποιείται ότι τα στοιχεία αυτά είναι ακριβή και χρησιμοποιούνται σωστά. Η σύνδεσή σας σε αυτό είναι ασφαλής διότι χρησιμοποιεί τεχνολογία SSL (Secure Socket Layer). Η τεχνολογία SSL στηρίζεται σε ένα κωδικό κλειδί για κρυπτογράφηση των δεδομένων πριν αποσταλούν μέσω της (SSL) σύνδεσης. Ο έλεγχος ασφαλείας μεταξύ των δεδομένων και του Server γίνεται με βάση το μοναδικό κωδικό κλειδί διασφαλίζοντας στο ακέραιο την επικοινωνία. Οι φυλλομετρητές (browsers) Netscape Navigator, Internet Explorer, Mozilla Firefox, Opera, Safari υποστηρίζουν το πρωτόκολλο SSL και προτείνεται η χρήση τους για τη σύνδεση στην ιστοσελίδα της shelf.gr .


ΕΠΣ Θεσπρωτίας, SportsNow!\nΑΡΧΙΚΗ > ΠΟΔΟΣΦΑΙΡΟ >ΕΠΣ Θεσπρωτίας\nΔείτε στο video πως ο Αστέρας Παραποτάμου επικράτησε με 2-0 εκτός έδρας της Δόξας Γαρδικίου. Το video είναι από το thesprotiaball.gr...\nΑναλυτικά τα αποτελέσματα της 2ης αγωνιστικής: Δόξα Γαρδικίου-Αστέρας Παραποτάμου 0-2 ΑΕ Λαμπανίτσας-Άρης Μαργαριτίου 0-2 Σούλι Παραμυθιάς-Άρης Φιλιατών 6-1 ΑΕΝ Σελεύκειας-ΠΑΣ Λαδοχωρίου 1-1 Σπάρτακος Γρ.-Θύαμις Καστρίου 27/9 Ρεπό: Φορτούνα Αγ. Μαρίνας...\nΣε ένα παιχνίδι με σχεδόν γεμάτη την κερκίδα του γηπέδου Παραποτάμου, το σκορ άνοιξαν οι γηπεδούχοι έπειτα από λάθος γύρισμα της άμυνας του Σουλίου, ο Γκόλιας βρέθηκε στην περιοχή και...\nΠρεμιέρα είχαμε το απόγευμα της Τετάρτης στην Α1 κατηγορία της Θεσπρωτίας, όπου σημειώθηκαν πέντε νίκες με μεγάλα σκορ. Οι νικητές μάλιστα σε όλους τους αγώνες σημείωσαν από τέσσερα τέρματα. Τα αποτελέσματα της...\nΜετά από έξι γεμάτα χρόνια στο Θεσπρωτό, ο Αιμίλιος Μπάρκας δε θα συνεχίσει να φορά τα κιτρινόμαυρα, αφού ανακοινώθηκε από την ομάδα του Παραποτάμου. Συγκεκριμένα η ανακοίνωση που αναρτήθηκε στο...\nΟ θεσμός του Σούπερ Καπ Θεσπρωτίας αναβίωσε μετά από τρία χρόνια από την ΕΠΣ και στο στάδιο Ηγουμενίτσας έγινε ένα πραγματικά δραματικό παιχνίδι, που κρίθηκε στην παράταση. Το Σούλι Παραμυθιάς είχε...


Μητσοτάκης: Στόχος της κυβέρνησης να καταστεί η Ελλάδα «κόμβος» βιοφαρμακευτικής καινοτομίας - Latest News GR\nΑρχική ΕΛΛΑΔΑ Μητσοτάκης: Στόχος της κυβέρνησης να καταστεί η Ελλάδα «κόμβος» βιοφαρμακευτικής καινοτομίας\nΟ Κυριάκος Μητσοτάκης τόνισε ότι η κυβέρνηση του έχει θέσει ως στόχο να κάνει την Ελλάδα «κόμβο» βιοφαρμακευτικής καινοτομίας, ιδιαίτερα από την στιγμή που αναμένεται να αυξηθούν οι επενδύσεις στη χώρα.\nΟ πρωθυπουργός είχε ευρεία σύσκεψη με τα μέλη της Ομάδας Εργασίας, η οποία έχει αναλάβει την εκπόνηση ενός πλαισίου προτάσεων με στόχο να καταστεί η Ελλάδα «κόμβος» βιοφαρμακευτικής καινοτομίας και σημείωσε ότι «η Ελλάδα μπορεί να αποτελέσει επενδυτικό προορισμό. Η έκθεση της Ομάδας Εργασίας καταδεικνύει αυτό που γνωρίζουμε ήδη καλά, τις δυνατότητες που διαθέτει η χώρα μας να προσελκύσει επενδύσεις, ακόμη και σε απαιτητικά πεδία, τεχνολογιών αιχμής, όπως είναι η βιοτεχνολογία. Επενδύσεις όπως της Pfizer και της Boehringer Inghelheim δείχνουν άλλωστε την αναπτυξιακή δυναμική της ελληνικής οικονομίας».\nΠαράλληλα, είπε ότι καθοριστικό ρόλο μπορεί να διαδραματίσει σε αυτή την προσπάθεια, το υψηλής ποιότητας ανθρώπινο δυναμικό. «Ένα από τα πλεονεκτήματα που μπορούν να συμβάλλουν στην ανάπτυξη ενός καινοτόμου οικοσυστήματος βιοτεχνολογίας στην Ελλάδα και το οποίο αναδεικνύεται και στην έκθεση, ίσως το βασικότερο, είναι το υψηλής κατάρτισης ανθρώπινο δυναμικό. Είναι, μάλιστα, το αξιόλογο προσωπικό σε ερευνητικά κέντρα, πανεπιστήμια, αλλά και νοσοκομεία που συνιστά βασικό κίνητρο για την προσέλκυση περισσότερων κλινικών μελετών στη χώρα μας», πρόσθεσε στη συνέχεια.


Ευχαριστήρια επιστολή στην Αικ. Σοφιανού από τον Χρ. Καβαλή | Ελληνική Κοινότητα Καΐρου\nPublished by ekkairo at 19/04/2021\nΕγκάρδιες ευχαριστίες στην Μεγάλη Ευεργέτιδα της Ελληνικής Κοινότητας Καΐρου κ. Αικατερίνη Μπελεφάντη – Σοφιανού έστειλε ο κ. Χρήστος Καβαλής, με αφορμή την ευχετήρια επιστολή της για τη συμπλήρωση 20 ετών στη θέση του Προέδρου της Ε.Κ.Κ.\n«…Ιδιαίτερα, όμως σας ευχαριστώ για τη στήριξη στο πρόσωπό μου αλλά και για την αστείρευτη αγάπη με την οποία περιβάλλετε τον Ελληνισμό του Καΐρου.\nΧωρίς την καθοριστική σας συνεισφορά δεν θα ολοκληρωνόταν πολλά ουσιαστικά για τη ζωή της παροικίας μας και τους ποιμνίου του Πατριαρχείου μας έργα. Ο δε αλτρουισμός σας και η προσφορά σας στα Αιγυπτιώτικα σωματεία δίνει μια ανάσα ζωής σε αυτή τη δύσκολη περίοδο που περνάμε.\nΚορωνίδα βέβαια για τον οργανισμό μας ήταν η ανιδιοτελής προσφορά σας για την αποκατάσταση του ναού των Αγίων Κωνσταντίνου και Ελένης.\nΑγαπητή κυρία Σοφιανού,\nΤο παράδειγμά σας είναι πηγή έμπνευσης για τους Αιγυπτιώτες και για εμένα προσωπικά. Η δίκαιη πρόσφατη βράβευσή σας από τα GIWA, έδειξε σε όλη την οικουμένη ότι ανήκετε στη γενιά των Αιγυπτιωτών που φέρουν μέσα στην καρδιά τους τις αρχές των μεγάλων πρώτων ευεργετών μας, που θεμελίωσαν την Κοινότητά μας και την έκαναν γνωστή στα μήκη και πλάτη του κόσμου.\nΣας ευχαριστώ από καρδιάς για άλλη μια φορά”, αναφέρει ο κ. Καβαλής στην επιστολή του προς την κ. Σοφιανού.


Παρακμιακό Κίνημα: Τι είναι μια τέχνη για την τέχνη; - Frapress\nΠαρακμιακό Κίνημα: Τι είναι μια τέχνη για την τέχνη;\nΘάνος Εζίρογλου 03/04/2019 Frapress ΑφιερώματαΜάθεΠροτεινόμενο\n5 βασικά σημεία του κινήματος του αισθητισμού\nΑν κανείς θελήσει να ορίσει το παρακμιακό κίνημα με μια μόνο φράση, τότε αυτή είναι “η τέχνη για την τέχνη”. Μια φράση-πυλώνας για ένα κίνημα, το οποίο ανήκει στον προθάλαμο του ρεύματος του μοντερνισμού και του κινήματος του υπερρεαλισμού.\nΣτο παρόν άρθρο παρουσιάζω 5 βασικά στοιχεία περί της παρακμής, ενός κινήματος που γέννησε μια από τις νοσηρότερες ποιητικές φωνές της Γαλλία, τον Σαρλ Μπωντλαίρ.\nΥπό ποιες συνθήκες γεννήθηκε το κίνημα;\nΤα πρώτα “σπόρια” για αυτό φυτεύτηκαν στη δυτική κοινωνία, στα μέσα του 19ου αι., μέσω των Προραφαηλιτών κυρίως στην Αγγλία. Η κοινωνία του αιώνα αυτού ήταν ήδη ενθουσιασμένη με την άνοδο των θετικών επιστημών και την εκβιομηχάνισή της.\nΩς εκ τούτου, οι άνθρωποι περιθωριοποίησαν κάθε σχετική κίνηση με τη λογοτεχνία και τη τέχνη, αφοσιωμένοι στα προηγούμενα.\nΟ λόγος για την αλλαγή αυτή ήταν το γεγονός πως η ανάπτυξη του τραπεζικού συστήματος, η βιομηχανικές μονάδες, η βελτίωση της ιατρικής κι άλλων συναφών πεδίων “πότιζε” τη κοινωνία με χρήμα.\nΗ λογική των περισσότερων ήταν απλή: περιθωριοποιούσαν τη λογοτεχνία σε μια εποχή ωφελιμιστική, κυνηγώντας το χρήμα. Η τέχνη δεν απέφερε πλούτη οπότε και δεν χρειαζόταν.\nΩς αντίποινα, οι καλλιτέχνες- διότι η παρακμή ως κίνημα εντοπίζεται σε όλο το φάσμα της τέχνης- προσπάθησαν να δημιουργήσουν μια τέχνη για αυτούς.\nΠαράλληλα πίστευαν πως βρίσκονταν σε ένα τέλος, στο λεγόμενο “τέλος του αιώνα ή του κόσμου”. Θεωρούσαν -στην ουσία- πως η βάση της δυτικής κοινωνίας, ο ορθολογισμός, αργοσβήνει και ανατέλλει μια τελείως νέα κοινωνία.\nΤο δόγμα “L’art pour l’art”\nΜε τη πρώτη αναφορά στο δόγμα αυτό να εντοπίζεται στον Καντ και με τελικό πρόδρομο τον Μπωντλαίρ, η τέχνη για την τέχνη έμελλε να αποτελέσει την ακρογωνιαία λίθο του κινήματος.\nΜε τον τρόπο αυτό κάθε τι καλλιτεχνικό- μουσική, λογοτεχνία, ζωγραφική- “κλειδώνεται” στον εαυτό του, με σκοπό να εξυπηρετήσει τις επιθυμίες των καλλιτεχνών.\nΕπιθυμίες για το ωραίο και το νοσηρό τα οποία καμία σχέση με τα χρήματα που οι άλλοι κυνηγούν έχει.\nΕπιπλέον, το ένα είδος τέχνης επιστρατεύεται για να βοηθήσει κάποιο άλλο είδος. Πολλές φορές ερχόμαστε αντιμέτωποι με ένα διήγημα που μεταφέρει σε γλώσσα την εικονική εντύπωση από έναν πίνακα, τις νευρωτικές εντυπώσεις από τη μουσική ή πολύ σπανιότερα και το αντίστροφο.\nΒασικά θεματικά πλαίσια\nΤρία βασικά στοιχεία εντοπίζουμε συχνά στα έργα των παρακμιακών καλλιτεχνών: την ανία, τη νοσηρότητα και το ωραίο.\nΗ ανία μεταφέρεται στο εκάστοτε καλλιτεχνικό προϊόν λόγω της πλήξης, της μονοτονίας και της αδιαφορίας που νιώθουν μέσα στη κοινωνία. Είναι περιθωριοποιημένοι ως αλλόκοτα, υπερφυσικά πλάσματα.\nΜονοτονία, Κ. Π. Καβάφης\nΚανείς δεν τους δίνει τη σημασία που επιζητούν. Για αυτό και κλείνονται στον εαυτό τους αποζητώντας τη νοσηρότητα.\nΗ αρρώστια είναι εξίσου βασικό θέμα καθώς θεωρούν πως το κίνημα εξαπλώνεται εκείνη την εποχή ως κάτι νοσηρό κι επιδημικό.\nΥπάρχουν συχνά αρρωστημένες, καχεκτικές μορφές (όπως στην Κερένια Κούκλα του Κων/ νου Χρηστομάνου), ομοφυλόφιλοι ήρωες ή και καλλιτέχνες.\nΜερικές φορές δημιουργούν κι υπό την επήρεια ναρκωτικών, όπως ο Μπωντλαίρ.\nΠολύ βασική είναι, όμως, και η παρουσία μιας γυναίκας-αράχνης, ηδονικής και οδυνηρής την ίδια στιγμή, μιας ουσιαστικά femme fatale. Για αυτόν τον λόγο συχνά παρουσιάζεται και η Σαλώμη στα έργα τους, όπως στον Καβάφη ή στον παρακάτω πίνακα του Rossetti.\nΤέλος, το ωραίο, το αισθητικό/αισθησιακό πρωταγωνιστεί με οπτικές, ακουστικές ή και οσφρητικές εικόνες. Αρκετοί από τους καλλιτέχνες ήταν δανδήδες, όπως ο Καβάφης και ο Όσκαρ Γουάιλντ, προωθώντας την καλαισθησία και ζώντας για το παρόν.\nΜια μικρή αποτίμηση του κινήματος σήμερα\nΣήμερα δεχόμαστε με τον όρο Αισθητισμό, τα τεχνικά στοιχεία των έργων -για παράδειγμα μέσα στους κόλπους του κινήματος ευδοκιμούν τα πεζά ποιήματα- ενώ με τον όρο Παρακμή, τη θεματολογία που ανέπτυξα παραπάνω.\nΜια μικρή παρατήρηση από έναν αδέξιο μελετητή του κινήματος.\nΠροσωπικά θεωρώ πως σαν κοινωνία σήμερα βρισκόμαστε στα ίδια επίπεδα με εκείνα της εποχής της παρακμής. Ο αισθητισμός άνοιξε ένα κατώφλι για τον μοντερνισμό κι υπερρεαλισμό, τεχνοτροπίες που αναστάτωσαν όχι μόνο την τέχνη αλλά και την κοινωνία. Σήμερα, όμως, τι μπορεί να γίνει;\nαισθητισμόςΗ τέχνη για την τέχνηπαρακμήΣαρλ Μπωντλαίρ\nΠροηγούμενο άρθρο3 ροφήματα που πρέπει να βάλεις στην καθημερινότητα σου(συνταγές)\nΕπόμενο άρθροΟι Στίχοιμα βομβαρδίζουν μία μία τις μεγαλουπόλεις


-Άνδρες και γυναίκες, συνήθως μέσης και προχωρημένης ηλικίας, με χαλάρωση στο άνω και κάτω βλέφαρο και ρυτίδες γύρω από τα μάτια.\n-Άνδρες και γυναίκες, νεαρής ηλικίας με γενετική προδιάθεση, που εμφανίζουν πρώιμα τις γνωστές <<σακούλες>> στα κάτω βλέφαρα, που οφείλονται σε συγκέντρωση λίπους κάτω από τα μάτια.\nΝα διορθώσει τα σημάδια της γήρανσης, τη χαλάρωση που υπάρχει στο πάνω και κάτω βλέφαρο και να σας απαλλάξει από τις <<σακούλες>> των κάτω βλεφάρων.\nΠριν την επέμβαση....\nΟ πλαστικός χειρούργος, κάνει εμπεριστατωμένη εξέταση της όρασης, των ανατομικών ιδιομορφιών της περιοχής των ματιών, των κινήσεων των ματιών και βλεφάρων κλπ. Κατάλληλη προετοιμασία χρειάζεται να γίνει σε άτομα με αλλεργικές παθήσεις των ματιών. Γίεται επίσης, προεγχειρητικός έλεγχος ρουτίνας, που περιλαμβάνει εξετάσεις αίματος, βιοχημικές εξετάσεις, καρδιογράφημα και ακτινογραφία θώρακα.\nΗ επέμβαση γίνεται με μια τομή στην πτυχή του πάβω βλέφαρου, από όπου αφαιρείται το το χαλαρό δέρμα που περισσεύει καθώς και κάποια ποσότητα λίπους, αν υπάρχει. Σε ότι αφορά την διόρθωση των κάτω βλεφάρων και από εκεί αφαιρείται το χαλαρό δέρμα που περισσεύει και δημιουργεί δυσμορφία.\nΗ επέμβαση γίνεται με τοπική αναισθησία και μέθη σε νοσοκομείο ή οργανωμένη κλινική, παρουσία αναισθησιολόγου.\nΗ επέμβαση διαρκεί 1-2 ώρες.\nΜπορείτε να επιστρέψετε σπίτι σας 2 ώρες περίπου μετά την επέμβαση.\nΤα ράμματα αφαιρούυνται 6 ημέρες μετά την επέμβαση. Κάποια μικρά πρηξίματα που μπορεί να υπάρξουν, υποχωρούν με την βοήθεια παγωμένων επιθεμάτων με αλόη ή κρύες κομπρέσες χαμομηλιού. Μπορείτε να διαβάσετε μετά από 2-3 μέρες και στην εργασία σας μπορείτε να επιστρέψετε μετά από μια εβδομάδα. Την πρώτη εβδομάδα δεν επιτρέπεται το μακιγιάζ και η έκθεση στον ήλιο χωρίς γυαλιά.\nΜετά την επέμβαση, η επούλωση είναι τόσο καλή, ώστε σε 1-2 μήνες δεν φαίνεται κανένα σημάδι.\nΔιαρκεί αρκετά χρόνια με αποτέλεσμα η χαλάρωση και οι ρυτίδες στην περιοχή να γίνουν φανερές πάλι μετά από 8-10 χρόνια.\nΤο κόστος συνήθως κυμαίνεται από 2.500-3.500 ευρώ.\nΑναρτήθηκε από Yperdimios στις 11/19/2011 12:59:00 μ.μ.


Από τον Χρήστο Καραδημήτρη, 31/08/2010 @ 12:45\nΜεγαλώνουμε και αλλάζουμε, αλλά κάποια πράγματα παραμένουν ζωντανά μέσα μας, όπως αντιλαμβάνομαι μιλώντας με τους εφηβικούς μου ήρωες του γερμανικού power metal. Αν και έχουν περάσει αρκετά χρόνια από τότε, κάποιοι μουσικοί έχουν διατηρηθεί στο προσκήνιο, ίσως όχι με την αίγλη εκείνων των χρόνων, αλλά με την ίδια αξιοπρέπεια. Ο Roland Grapow, μέσω των Masterplan, συνεχίζει να παράγει καλή μουσική και με την επιστροφή του Jorn Lande στις τάξεις του συγκροτήματος ατενίζει το μέλλον με περισσότερη αισιοδοξία, έχοντας παράλληλα ένα νέο δυνατό δίσκο, όπως το "Time To Be King". Ομιλητικότατος, ειλικρινής και προσγειωμένος στην πραγματικότητα, ο Grapow αποδείχτηκε πολύ καλός συνομιλητής, μιλώντας χωρίς να κρύβεται για το παρόν και το μέλλον με τους Masterplan, καθώς και το παρελθόν με τους Helloween.\nΚαλησπέρα Roland, πριν ξεκινήσουμε να μιλάμε για το νέο δίσκο των Masterplan, κάνε μας μια περίληψη του reunion του Jorn Lande με τη μπάντα και του πως τα πράγματα έχουν εξελιχθεί από την επιστροφή του και έπειτα.\nΌταν ο Mike (σ.σ.: DiMeo - πρώην τραγουδιστής) αποχώρησε πριν από περίπου δύο χρόνια επικοινωνούσα με τον Jorn και του πρότεινα να επιστρέψει, γιατί ήμουν στενοχωρημένος που έφυγε και πιστεύω ότι η φωνή του είναι η καλύτερη για αυτό το είδος μουσικής. Οι Masterplan είναι κατά κύριο λόγο ο συνδυασμός των δικών μου συνθέσεων και της φωνής του Jorn, κάτι που δούλευε πολύ καλά. Τώρα έχουμε και τον Axel, τον πληκτρά της μπάντας, να ασχολείται περισσότερο, να γράφει μουσική και να είναι πλέον ο συνεργάτης μου στη σύνθεση των τραγουδιών. Θεωρώ πως έχουμε φτιάξει μια πολύ ωραία ομάδα και μετά την επιστροφή του Jorn όλα έχουν πάει καλά και είναι θετικά και νομίζω ότι ο κόσμος μπορεί να το διακρίνει αυτό από τις συνθέσεις, αφού τα τραγούδια είναι πολύ δυναμικά, όχι τόσο αρνητικά, και λίγο πιο «δυνατά», όπως αυτό ορίζεται στο rock και στο metal. Δεν το είχα συνειδητοποιήσει ότι τα τραγούδια βγαίνουν λίγο πιο ευχάριστα και το συζήτησα με τον Jorn για το αν αυτό έγινε σκόπιμα, αλλά τελικά, όπως φάνηκε, ήταν μια φυσική εξέλιξη. Όλα πάνε πολύ καλά προς το παρόν.\nΩραία, τότε γιατί έφυγε ο Jorn Lande από τους Masterplan; Είναι μια απορία που έχουν οι οπαδοί σας.\nΑυτή η ερώτηση δεν είναι πολύ εύκολο να απαντηθεί. Εκείνη την εποχή υπήρχαν συζητήσεις μεταξύ του Jorn, του Uli (σ.σ.:Kusch - πρώην drummer και συνιδρυτή των Masterplan) και εμένα και φάνηκε ότι υπήρχαν δυο διαφορετικές πλευρές αναφορικά με την κατεύθυνση που θα παίρναμε. Στη μια πλευρά ήμουν εγώ και ο Uli, που η επιτυχία του πρώτου δίσκου μας είχε δώσει ζωή κι έτσι προσπαθήσαμε να αναλύσουμε τα στοιχεία που θα έκαναν τους Masterplan μεγαλύτερους και πιο επιτυχημένους. Ο Jorn, από την άλλη, δεν ήθελε πολύ τις θετικές μελωδίες και προτιμούσε πιο πολύ τις δυνατές rock-metal ερμηνείες (σ.σ.:πρέπει να πω ότι, αν κατάλαβα καλά, δεν ήθελε το εύθυμο στοιχείο των Helloween ο Jorn). Πλέον, μπορώ να πω ότι συμφωνώ, αφού στο νέο δίσκο έχουμε αυτές τις θετικές μελωδίες, αλλά όχι στα φωνητικά, περισσότερο θα έλεγα στα πλήκτρα και τις κιθάρες. Μερικές φορές το συγκρίνω με μια σχέση που έχεις με μια κοπέλα για κανα-δυο χρόνια και στην αρχή είναι όλα τέλεια, αλλά στους έξι μήνες ή στον ένα χρόνο ξεκινάς να τσεκάρεις τα όρια του πόσο μακριά μπορείς να πας. Προκύπτουν διαφωνίες και η κάθε πλευρά θεωρεί πως έχει δίκιο. Έτσι κάπως έγινε, αφού δεν είναι ότι υπήρχε κάποιος συγκεκριμένος λόγος ή είχαμε κάποια διαμάχη, απλά υπήρχαν διάφορες συζητήσεις, οπότε είπαμε κάποια στιγμή στον Jorn πως είτε το κάνουμε με το δικό μας τρόπο, είτε δεν το κάνουμε καθόλου.\nΟπότε ήταν απλά η εξέλιξη των πραγμάτων.\nΝαι, η αλήθεια είναι πως ποτέ δεν υπήρξε κάποιος τσακωμός και πάντα είχαμε καλές σχέσεις και συμπαθούσαμε ο ένας τον άλλον, πάντα τον προσκαλούσα στα shows των Masterplan και ανταλλάσσαμε ευχές στα γενέθλια και λοιπά.\nΝαι, αλλά δε μπορώ να μη σου πω ότι τότε η είδηση προκάλεσε έκπληξη, αφού φαινόταν το συγκρότημα να είναι σε καλή πορεία και το όνομα των Masterplan να δυναμώνει. Τέλος πάντων, ας πάμε στο νέο δίσκο που ονομάζεται "Time To Be King". Ο τίτλος αποτελεί κάποια δήλωση; Μίλησε μας λίγο για τις ηχογραφήσεις, τα τραγούδια και γενικότερα το album.\nΝομίζω πως η βασική ιδέα έρχεται από το ομώνυμο τραγούδι, για το οποίο έγραψε ο Jorn τους στίχους και το οποίο είναι και το αγαπημένο μου από το δίσκο. Όλα τα στοιχεία των Masterplan είναι μαζεμένα σε αυτό το τραγούδι και όταν ο Jorn ολοκλήρωσε τους στίχους θεώρησα πως ο τίτλος θα ήταν ένα ωραίο μήνυμα για εμάς, αφού το "Time To Be King" δείχνει στον κόσμο ότι έχουμε επιστρέψει δυνατοί, ενώ έχει επιστρέψει και ο Jorn. Δεν έχει κάποιο ιδιαίτερο νόημα, πέραν του ότι είμαστε πολύ θετικοί για το μέλλον με αυτό το album και πιο συγκεκριμένα είμαστε πολύ χαρούμενοι με τα τραγούδια που περιέχει.\nΥπάρχουν και κάποια άλλα τραγούδια, πέραν του ομώνυμου, που είναι ξεχωριστά για εσένα;\nTo "Time To Be King" είναι το πραγματικά ξεχωριστό κομμάτι, αλλά και το εναρκτήριο τραγούδι, "Fiddle Of Time", που είναι όμορφο κομμάτι, καθώς επίσης και μερικά τραγούδια που έγραψα εγώ, όπως το "The Black One", που είναι πολύ δυναμικό και οι στίχοι που έγραψε ο Jorn σχετίζονται με τη σχέση που είχα μέχρι πριν 6 μήνες. Είχαμε βγει και μιλάγαμε για αυτή και έγραψε δύο τραγούδια για την κατάσταση που περνούσα, το "The Black One" και το "The Dark Road". Το "The Dark Road" έχει πραγματικά δυνατή ενορχήστρωση και μου θυμίζει το Whitesnake τραγούδι από τον πρώτο δίσκο, "When Loves Comes Close". Όταν ο Jorn τραγουδάει είναι πολύ συναισθηματικό, ειδικά στο chorus «Here I Stand On The Dark Road...» είναι πολύ ιδιαίτερο για εμένα και μερικές φορές μπορεί να κλάψω ακούγοντάς το. Όχι επειδή είναι για τη σχέση μου -ξέρω ότι είναι η ιστορία μου- αλλά λόγω των μελωδιών του, ενώ αρέσει και σε πολύ κόσμο αυτό το τραγούδι. Είναι στα highlights του album, στα 5-6 καλύτερα θα έλεγα (σ.σ.:!).\nΘα τοποθετούσες το νέο δίσκο μουσικά πιο κοντά στο ντεμπούτο, στο "Aeronautics" ή στο "MK II";\nΟπωσδήποτε όχι κοντά στο "MK II". Ξέρεις, μάλλον η σύγκριση είναι αναπόφευκτη, γιατί σήμερα σε δύο άλλες συνεντεύξεις μου είπαν ότι είναι το καλύτερο album που έχουμε βγάλει, ενώ χτες κάποιοι ανέφεραν ότι τους φάνηκε σα να προσπαθούμε να ξαναβρούμε τις ρίζες μας. Η αλήθεια είναι πως δεν προσπαθήσαμε να πάμε πίσω στο πρώτο album και δε νομίζω ότι μοιάζει με το πρώτο album.\nΘα έλεγες τότε ότι συνδυάζει στοιχεία από τα δύο πρώτα album δηλαδή;\nΝαι, υπάρχουν στοιχεία και από τα δύο πρώτα album, αλλά νομίζω πως αυτό που αντανακλάται στο νέο album είναι η ενέργεια που είχαμε και στο πρώτο. Δηλαδή, δεν έχει τόσα κοινά μουσικά στοιχεία, αφού δεν υπάρχει τραγούδι σαν το "Heroes", τα πάντα είναι διαφορετικά, εκτός από την ενέργεια και την ποιότητα, που είναι κοινές και στα δύο.\nΕστιάζεις στην ενέργεια που είχατε στα πρώτα album ως μπάντα και δε θα διαφωνήσω. Αυτό που εγώ έβλεπα στα "Masterplan" και "Aeronautics" ήταν μια μπάντα που προσπαθούσε να κρατήσει την κληρονομιά ενός τεράστιου δίσκου που λέγεται "The Dark Ride" και το οποίο πιστεύω είναι ό,τι καλύτερο έχουν κυκλοφορήσει οι Helloween μετά τα "Keeper Of The Seven Keys". Το power metal γενικά παρήκμασε την τελευταία δεκαετία και η κατεύθυνση του "The Dark Ride" ήταν ένα σωστό βήμα που μόνο εσείς προσπαθήσατε να ακολουθήσετε. Τι άποψη έχεις επ' αυτού;\nΝομίζω πως όλη μου η ζωή άλλαξε όταν γνώρισα τον Roy Z κατά τη διάρκεια των ηχογραφήσεων του "The Dark Ride", τόσο στο θέμα του παιξίματος της κιθάρας, όσο και ως συνθέτης. Είχαμε τότε μια συνάντηση με το management των Helloween -που ήταν και management των Iron Maiden- και είχαν την άποψη ότι ως μπάντα πρέπει να πάμε ένα βήμα παραπέρα και να βάλουμε νέα στοιχεία, κάνοντας την μουσική των Helloween λίγο πιο σκοτεινή. Από εκεί και πέρα όλα ήταν σαν ένα rollercoaster, όπως αυτό που περιγράφω στο ομώνυμο τραγούδι του δίσκου (σ.σ.: "The Dark Ride"), που ήταν δική μου σύνθεση. Οπότε, είναι χάρη στη συμβουλή του management που ακολουθήσαμε αυτό το δρόμο και έμαθα πολλά καινούργια πράγματα, όπως το χαμηλό κούρδισμα στις κιθάρες και νέες τεχνικές για τις οποίες είμαι ευγνώμων. Για πρώτη φορά στη ζωή μου ήμουν ευχαριστημένος με τον ήχο στην κιθάρα. Ξέρεις, πάντα παραπονιόμουν για τέτοια θέματα στους Helloween και είμαι ένας από τους βασικούς λόγους που προχώρησαν σε κάποιες αλλαγές και στη συνεργασία με ένα νέο παραγωγό. Έτσι, όταν ήρθε ο Roy Z, αφού τον πρότεινε η Sanctuary, συμφωνήσαμε και ολοκληρώσαμε το δίσκο, όλα μου φαίνονταν πολύ όμορφα και ήμουν απόλυτα ικανοποιημένος. Για μένα τα πάντα άλλαξαν στον τρόπο που παίζω κιθάρα, αλλά είναι και η θετική συμπεριφορά που είχε στο studio ο Roy Z που μου έμαθε πολλά. Ήταν πολύ ήρεμος και άνετος και αυτή του η στάση με έχει επηρεάσει πολύ τα τελευταία χρόνια που δουλεύω κι εγώ ως παραγωγός. Προσπαθώ να συμπεριφέρομαι στα συγκροτήματα που έρχονται σε μένα όπως μας συμπεριφέρθηκε αυτός. Μάλλον δεν καταφέρνω να έχω τόσο χιούμορ, αλλά προσπαθώ με θετική συμπεριφορά να τους μεταφέρω τις εμπειρίες που έχω αποκομίσει από τους Masterplan και τους Helloween, ακόμα και σε μουσικό επίπεδο. Φυσικά, δουλεύω με πολλές thrash μπάντες και εκεί δε μπορώ να προσφέρω πάρα πολλά, αλλά σε άλλα πιο μελωδικά συγκροτήματα έχω μεγάλη επιρροή στη μουσική τους και μου αρέσει να τα βοηθάω. Ξέρεις, πολλοί περιμένουν ότι θα πάνε να συνεργαστούν με τον Grapow και θα βρουν ένα μικρό rock star με την αλαζονική συμπεριφορά, αλλά συναντάνε κάτι τελείως διαφορετικό και είναι κάτι που το έμαθα από τον Roy Z, οπότε οφείλω ένα ευχαριστώ σε αυτόν. Στο επόμενο επίπεδο, για την παραγωγή των δίσκων των Masterplan, ο Andy Sneap ήταν αυτός που οριοθέτησε τον ήχο των album και της κιθάρας πιο συγκεκριμένα. Τον έκανε ακόμα καλύτερο, πιο ωμό, πιο ακραίο και από τότε έχω τον ήχο των Masterplan και όλα έχουν κυλήσει καλά σε αυτό το επίπεδο. Αναφορικά με το "The Dark Ride" πιστεύω πως ήταν μια πολύ σωστή κίνηση για τους Helloween, αλλά δεν άρεσε στον Weiki (σ.σ. Michael Weikath) και στην πραγματικότητα ήταν ο μόνος από το συγκρότημα που διαφωνούσε. Όπως σου είπα, είχα μεγάλη συμβολή σε αυτό το album και ήταν και η δική μου πίεση που συντέλεσε στην αλλαγή του παραγωγού, αλλά μάλλον ήταν πολύ σκοτεινό για τον Weikath.\nΣου είπα την άποψή μου. Είναι το καλύτερο Helloween album, μετά από τα δύο "Keeper" φυσικά, και επιμένω σε αυτό!\nΕίναι πραγματικά ωραίο αυτό που λες. Τώρα πολύς κόσμος λέει πόσο του αρέσει το "The Dark Ride", αλλά όταν είχε βγει σε κάποιους άρεσε πάρα πολύ και κάποιοι το μίσησαν. Αλλά έστω και τώρα είναι ωραίο να λένε καλά λόγια.\nΑνέφερες τη σημασία και την επιρροή που είχε ο Roy Z σε εσένα και αυτό μου δημιουργεί κάποια ερωτήματα αναφορικά με τη συνεισφορά των παραγωγών στο τελικό αποτέλεσμα ενός δίσκου. Πολλές μπάντες, όπως και εσείς πλέον, αναλαμβάνουν την παραγωγή μόνες τους. Πιστεύεις ότι υπάρχει κάποιος παραγωγός που θα μπορούσατε να συνεργαστείτε και να πάει τη μουσική των Masterplan σε ένα παραπάνω επίπεδο και να σας ανοίξει ορίζοντες, όπως ανέφερες ότι προσπαθείς να κάνεις κι εσύ σε άλλες μπάντες;\nΠιστεύω ότι μπορεί να υπάρχει κάποιος στην αγορά. Έχω δουλέψει με τον Andy Sneap, ο οποίος είναι πολύ καλός στο θέμα των τραγουδιών, στη μίξη, στην ηχογράφηση και είναι γενικά ένας καταπληκτικός παραγωγός, αλλά δεν είναι σαν τον Roy Z. Μίλαγα και με τους δύο και θα ήθελα κάποια στιγμή να έχω και τους δύο μαζί, γιατί πιστεύω ότι θα ήταν τέλειο να συνδυάσω την ποιότητα του Andy Sneap με το κίνητρο που δίνει ο Roy Z και τη θετική του ενέργεια. Τελικά δε μπόρεσα να τα καταφέρω για διάφορους λόγους. Όπως και να έχει, μερικές φορές μου αρέσει να δουλεύω εγώ ως παραγωγός και να προσπαθώ να δώσω κίνητρο στον Jorn και στα άλλα παιδιά. Η αλήθεια όμως είναι ότι πολλές φορές μου λείπει κάποιος που να κάθεται δίπλα μου, διότι από τη μία πρέπει να έχω την κιθάρα και να παίζω και από την άλλη πρέπει να το ηχογραφώ και δεν υπάρχει κάποιος να μου πει «προσπάθησε περισσότερο, μπορείς να το κάνεις καλύτερα». Είναι δύσκολο κάποιες φορές να πρέπει να δώσω κίνητρο στον ίδιο μου τον εαυτό.\nΑλλάζοντας θέμα, θέλω να σου πω κάτι που μου είπε ένας καλός φίλος, οπαδός των Masterplan, ακούγοντας τις νέες δουλειές των Avantasia. Μου είπε ότι τις βρήκε εξαιρετικές, αλλά τσαντίστηκε γιατί θεώρησε ότι η υπερβολική συμμετοχή του Jorn Lande σε αυτές ενδέχεται να λειτουργήσει ανασταλτικά ως προς το νέο Masterplan album. Εσύ πώς το βλέπεις; Πιστεύεις ότι μπορεί αυτό να έχει θετική ή αρνητική επιρροή στο album; Τι αισθάνεσαι;\nΟπωσδήποτε δεν είμαι χαρούμενος με αυτή την κατάσταση, γιατί ο κόσμος που περιμένει να ακούσει το νέο δίσκο των Masterplan με ενθουσιασμό και τον Jorn Lande σε αυτό, ακούει τον δίσκο των Avantasia πρώτα -στον οποίο τραγουδάει ο Jorn Lande- και όταν ο δικός μας δίσκος βγαίνει μετά από 5-6 εβδομάδες δεν τον υποδέχεται με τον ίδιο ενθουσιασμό. Δε θα μας βοηθήσει, όχι. Οι Avantasia γίνονται πιο επιτυχημένοι με κάθε album, αλλά δε νομίζω πως μπορεί να μας βοηθήσει. Δεν είναι μόνο η ποιότητα της μουσικής, αλλά και το γεγονός ότι έχουν και την εταιρεία δίπλα τους να τους στηρίζει με περιοδείες κλπ. Πάντως, γενικά όλες αυτές οι συμμετοχές του Jorn στα διάφορα projects δε νομίζω ότι βοηθούν εμάς σε κάτι, παρά μόνο τον ίδιο να βγάλει μερικά παραπάνω λεφτά.\nΚατανοητό. Πιστεύεις ότι το παρακάνει με όλες αυτές τις κυκλοφορίες και τις συμμετοχές; Πραγματικά έχω χάσει το μέτρημα. Από την άλλη, είναι κοινή παραδοχή των περισσοτέρων οπαδών του ότι δύο projects από όσα έχει συμμετάσχει ξεχωρίζουν, οι Masterplan και οι Ark. Το πιστεύω και εγώ και για αυτό με χαροποίησε η επιστροφή του στους Masteplan.\nΔε θα ήθελα να επεκταθώ πάνω σε αυτό, αλλά οπωσδήποτε δε μου αρέσει σαν ιδέα αυτό που γίνεται. Αλλά από την άλλη πλευρά, έχουμε και τις ζωές μας να βγάλουμε πέρα και ο Jorn μένει σε μία από τις πιο ακριβές χώρες. Εγώ μένω σε μια από τις πιο φθηνές χώρες και τα καταφέρνω με λιγότερα από τα μισά που χρειάζεται αυτός. (σ.σ.: Ξεκινάμε μια μικρή αναφορά στα «αξιοθέατα» της Σλοβακίας, όπου μένει μόνιμα). Κάνω κάποιες συμμετοχές εδώ και εκεί με κάποια solo, αλλά δε χρειάζομαι αυτά για να ζήσω, έχω το studio μου εδώ και τα καταφέρνω.\nΩραία, για να κλείσουμε το κεφάλαιο Jorn Lande υπάρχει μια ακόμη ερώτηση που πρέπει να κάνω. Το θεωρείς πιθανό να κάνει άλλο δίσκο με τους Ark;\nΑπό όσο ξέρω και από όσο μου έχει πει δεν υπάρχει καμία πιθανότητα να κάνει κάτι ξανά με τους Ark. Από την άλλη, μπορεί να αλλάξει άποψη, σου λέω μόνο τι έχει πει σε μένα.\nOk. Τώρα στο θέμα της μόδας των "Metal Operas", που τα τελευταία χρόνια έχει ανθίσει. Τι άποψη έχεις για αυτές; Θα σκεφτόσουν να καλέσεις μερικούς από τους δικούς σου γνωστούς και φίλους και να κάνεις κάτι αντίστοιχο; Πρέπει να είναι αρκετά προσοδοφόρο.\nΒασικά, θα ήταν ωραίο να ξέρουμε ότι στο επόμενο Masterplan album θα συμμετέχει ο Rudolf Schenker και θα τραγουδάει ο Klaus Meine μαζί με τον Jorn και πιστεύω πως ο κόσμος θα γούσταρε και θα φώναζα και τον Michael Schenker, αλλά ας συνέλθουμε: «κάποιος πρέπει να τους πληρώσει όλους αυτούς» (γέλια). Εν τέλει, πληρώνοντας όλους αυτούς τους ανθρώπους, όσο επιτυχημένο και να είναι το project, δε νομίζω πως αφήνει και μεγάλο κέρδος στο τέλος. Εξαρτάται από το τι θες. Επίσης, θα είναι δύσκολο να μεταφερθεί στη σκηνή, σε κάποια περιοδεία, παρά μόνο σε κάποια special events. Ο κόσμος λογικά θα το λάτρευε, αλλά θα ήταν πολύ δύσκολο.\nΑς επιστρέψουμε στο παρελθόν. Εσύ και ο Uli Kusch φαινόταν να έχετε δέσει πολύ καλά σε συνθετικό επίπεδο. Ποιος ο λόγος που τραβήξατε διαφορετικούς δρόμους; Υπάρχει κάποια πιθανότητα επιστροφής του στους Masterplan;\nΟ Uli και εγώ είχαμε πάντα μεγάλο σεβασμό ο ένας για τον άλλο και τον έχω σε μεγάλη εκτίμηση, πιστεύω ακόμα πως είναι ο καλύτερος drummer, για το μελωδικό metal τουλάχιστον, και ήταν ο καλύτερος drummer για τη θέση του Ingo στους Helloween. Είναι πολύ καλός χαρακτήρας και κάναμε πολύ καλή παρέα, οπότε όταν άρχισαν οι τριβές στους Helloween είχαμε πολλά τραγούδια που μας είχαν μείνει και αποφασίσαμε να κάνουμε ένα solo album μαζί. Τότε ήθελα να κάνω άλλο ένα solo album και θεώρησα ότι θα είναι πιο εύκολο αν το κάνω μαζί με τον Uli, ως project που απλά θα επιλέγαμε έναν πολύ καλό τραγουδιστή, έτσι για πλάκα. Και κάπως έτσι ξεκίνησαν όλα. Κάποια στιγμή είχαμε γράψει αρκετά καλά τραγούδια και από εκεί και πέρα ξέρεις την ιστορία των Masterplan. Τώρα, το γιατί έφυγε αργότερα, δεν το ξέρω. Ήταν πολύ προβληματισμένος για το μέλλον και για τα λεφτά, αφού ως μουσικοί δεν έχουμε σταθερό εισόδημα και ήθελε να το εξασφαλίσει με κάποιο τρόπο για την οικογένειά του και τα παιδιά του. Εγώ από την άλλη δεν έχω δική μου οικογένεια, παιδιά και τέτοιες υποχρεώσεις, παρά μόνο τον εαυτό μου να συντηρήσω. Ίσως όταν έφυγε να ήταν κάπως πικραμένος και να είχαμε κάποιους τσακωμούς, αλλά όχι τίποτα τρομερό και δεν κατάλαβα ποτέ γιατί δεν ήρθε να μιλήσουμε. Πάντα πίστευα ότι θα συνεχίσει ως ενεργός μουσικός με κάποιες μπάντες εδώ και εκεί, αλλά είναι στενάχωρο που δεν εκμεταλλεύεται πλέον το ταλέντο του στη metal αγορά. Μου έστειλε ένα email πέρσι και του απάντησα. Μου έλεγε πως ένιωθε άσχημα και πως είχαμε περάσει μερικές πολύ όμορφες στιγμές στους Masterplan και τους Helloween και φυσικά του ανταπέδωσα τα καλά λόγια και του είπα πως τον θεωρώ φίλο και να πηγαίναμε να πιούμε μια μπύρα κάποια στιγμή και να τα βρούμε, αλλά δεν απάντησε. Παρ' όλα αυτά δε θα είχα πρόβλημα να ξανασυνεργαστώ μαζί του στο μέλλον.\nΩραία. Τώρα πάμε σε μια καθαρά υποθετική ερώτηση. Αν οι Helloween σου ζητούσαν να επιστρέψεις στις τάξεις τους, πώς θα το αντιμετώπιζες;\nΕξαρτάται. Δε θα έλεγα όχι, αλλά να σου πω δε θα ήμουν και τόσο ενθουσιασμένος, γιατί δε νομίζω πως είναι πλέον τόσο δυνατοί όσο ήταν. Αν ήταν να γίνει κάτι τόσο special και με τον Kai και με τον Uli, όπως οι Iron Maiden, ίσως, αλλά...\nΑλλά αυτό δε γίνεται...\nΝαι, όντως δε γίνεται (γέλια). Στην πραγματικότητα, δεν πρόκειται να γίνει, γιατί κατά καιρούς έχω προσπαθήσει να επικοινωνήσω με τον Andi (σ.σ.: Deris - τραγουδιστής των Helloween), όπως και με mail πριν μερικούς μήνες, λέγοντας του «Τι κάνεις, όλα καλά πρώην συνάδελφε;», περιμένοντας έστω μια τυπική απάντηση, αλλά δεν έλαβα καμία πίσω, όπως και με τον Weikath μερικά χρόνια πριν. Γενικά προσπαθούν να με αγνοούν.\nΝαι, βλέπεις εγώ προσπαθώ να είμαι ανοιχτός άνθρωπος. Ο μόνος πραγματικά καλός τύπος είναι ο Markus (σ.σ.: Grosskopf - μπασίστας των Helloween), που είναι πάντα ευγενικός και μιλάμε και μάλιστα βρεθήκαμε πριν τρεις εβδομάδες στο Αμβούργο και ήταν πολύ ωραία. Επίσης, μίλησα με τον Sascha Gerstner (σ.σ.: νυν κιθαρίστας των Helloween) που ήταν πολύ ευγενικός και άνετος πραγματικά.\nΜάλιστα. Θεωρώ πάντως την περίοδο που ήσουν εσύ στους Helloween μάλλον υποτιμημένη από τον πολύ κόσμο, αφού albums όπως το "Master Of The Rings", το "Time Of The Oath" και φυσικά το "The Dark Ride", που μνημονεύσαμε νωρίτερα, είναι album που δε συναντά εύκολα κανείς στο power metal και μπορώ να πω ότι την προηγούμενη δεκαετία λίγα ήταν αυτά που ήταν αντιστοίχου επιπέδου. Ποιο είναι το αγαπημένο σου άλμπουμ εκείνης της εποχής;\nΑς αφήσουμε έξω το "The Dark Ride", μιλήσαμε για αυτό. Για κάποιο λόγο δε μου άρεσε το "Better Than Raw" και πιστεύω πως το "Time Of The Oath" είναι το καλύτερο από όλα τους. Είναι από τα αγαπημένα μου album γενικότερα.\nΚοίτα να δεις που συμφωνώ ακριβώς και στα δύο που ανέφερες.\nΝαι, πραγματικά τα τραγούδια είναι εντυπωσιακά. Πάρε για παράδειγμα το ομώνυμο τραγούδι ή κάποια που έγραψε ο Andi. Και το "Master Of The Rings" είχε πραγματικά καλές στιγμές, αλλά όχι στα επίπεδα του "Time Of The Oath", που είναι ίσως ό,τι καλύτερο κάναμε μαζί. Τώρα αναφορικά με την περίοδο που ήταν ο Michael Kiske, ίσως με μισήσεις, αλλά θεωρώ το "Chameleon" ένα καλό album. Είναι διαφορετικό, αλλά έχει καλά τραγούδια. Βέβαια, θα ήθελα πολύ να είχα την ευκαιρία να κάναμε έναν κλασσικό metal δίσκο, στα πρότυπα των "Keeper Of The Seven Keys", με τον Kiske. Αλλά για κάποιο λόγο στο διάστημα μεταξύ του "Keeper Of The Seven Keys pt.2" και του "Pink Bubbles Go Ape" όλη η μπάντα άλλαξε, από το να παίζει metal μουσική στο να παίζει pop μουσική. Ο παραγωγός, το management, όλοι τριγύρω ανησυχούσαν. Ο παραγωγός, ο Chris Tsangarides, με ρωτούσε «γιατί είσαι ο μόνος που γράφει metal τραγούδια;». Πολλά από τα τραγούδια που κατέληξαν στο "Chameleon" ήταν έτοιμα από την εποχή του "Pink Bubbles Go Ape", που αρχικά προοριζόταν να είναι πιο μαλακό και πιο pop.\nΠραγματικά τις αποφάσεις του Weikath και του Kiske ποτέ δεν τις κατάλαβα. Βγάζεις το "Keeper Of The Seven Keys pt.2" και πας να παίξεις pop, βγάζεις το "The Dark Ride" και το αποκηρύσσεις, έχεις την τέλεια φωνή για power metal και δε θες να τραγουδάς metal!\nΣυμφωνώ απόλυτα με αυτά που λες, είναι πολύ σωστά. Οι αποφάσεις που πήραν και οι δύο, ότι δηλαδή θέλουμε να γράφουμε πιο pop τραγούδια και θέλουμε να γίνουμε οι νέοι Queen, μου φαίνονταν λάθος. Γιατί να μη θέλετε να συνεχίσετε να παίζετε τη μουσική που σας έκανε γνωστούς, έχοντας παρακαταθήκη τα δύο album που έχουν προηγηθεί; Δε μπορούσα να πιστέψω τότε ότι αγνοούσαν την επιτυχία και είχαν μια άποψη «δε μας ενδιαφέρει», όλη αυτή η στάση τους δε με έβρισκε σύμφωνο. Είναι κάπως στενάχωρο.\nOk. Τώρα ας πάμε στους δύο αξιοπρεπείς ως πολύ καλούς προσωπικούς δίσκους που κυκλοφόρησες τη δεκαετία του '90 και ειδικά το δεύτερο album, το "Kaleidoscope". Υπάρχει πιθανότητα να δούμε και τρίτο album ή οι Masterplan δεν αφήνουν τέτοιο περιθώριο;\nΒασικά, είμαι πολύ χαρούμενος με τους Masterplan και δε νιώθω την ανάγκη να κάνω κάτι τέτοιο. Οι προσωπικοί δίσκοι στα '90s ήταν κάτι σαν «επανάσταση» που ένιωθα ότι έπρεπε να κάνω, μια αντίδραση, γιατί ήμουν λίγο δυσαρεστημένος. Αυτό οφείλεται στο ότι όταν ήρθε ο Andi στη μπάντα -και δεν είναι δικό του φταίξιμο, αλλά του management- δε συμμετείχα στις συνεντεύξεις και ήθελα να μιλάω για τα τραγούδια μου με τον κόσμο, να δείχνω αυτά που κάνω στον κόσμο. Το management αποφάσισε να αλλάξει τον τρόπο που δίναμε συνεντεύξεις, μιας και στο παρελθόν ήταν ο Kiske, ο Weikath και εγώ που μιλούσαμε για θέματα προώθησης, αλλά αποφάσισαν ότι πρέπει να μιλάνε δύο άτομα και με έβγαλαν εκτός. Ήθελαν να υιοθετήσουν το στυλ των Aerosmith, με τον Steven Tyler και τον κιθαρίστα ως προς το image, αλλά σκεφτόμουν «είμαι και εγώ κιθαρίστας, οπότε ποιο το πρόβλημα;». Η όλη κατάσταση με είχε στεναχωρήσει λίγο, αλλά, όπως είπα, τώρα δεν έχω τέτοια θέματα με τους Masterplan, οπότε είμαι πολύ χαρούμενος. Αν έκανα κάτι πάντως θα ήταν κάτι πολύ διαφορετικό από αυτό που κάνω τώρα.\nΩραία. Για να κάνουμε έναν ολόκληρο κύκλο και να γυρίσουμε στους Masterplan. Έχετε πλάνα για περιοδεία;\nΝαι, τις επόμενες μέρες είναι προγραμματισμένο ένα meeting -αν και εγώ με τον Jorn θα συμμετάσχουμε τηλεφωνικά- με το management και τη δισκογραφική εταιρεία για να θέσουμε τα δεδομένα για μια ευρωπαϊκή περιοδεία, τις ιδέες, το πακέτο, αν θα είμαστε headline, τα support group κλπ.\nΟπότε είναι μάλλον πολύ νωρίς να ρωτήσουμε για περισσότερες λεπτομέρειες. Να σε περιμένουμε στην Ελλάδα; Κάτι γνωστοί μου είπαν ότι έχεις προτίμηση στη χώρα μας, έστω για διακοπές.\nΝαι, φυσικά! Έχω πάει σε κάποια νησιά, όπως η Σάμος, φυσικά μου αρέσει το ελληνικό φαγητό -είναι το αγαπημένο μου- και έχω και καλούς φίλους εκεί.\nΕλπίζω να βγούμε σε περιοδεία με τους Masterplan και να περάσουμε και από τα μέρη σας. Θα είναι ωραία.\nΟπότε ίσως τα πούμε από κοντά.\nΦυσικά, θα βρεθούμε, να τα πούμε και να πιούμε μια μπύρα.\nOverkill, Stratovarius, Masterplan, Jon Oliva's Pain στο αμερικάνικο Progpower Festival\nΤα video της ημέρας (Iron Maiden, Jorn, Masterplan, Orphaned Land, TesseracT)\nΟι Masterplan ανακοινώνουν το καινούριο τους line-up\nΕπιστρέφουν στο studio οι Masterplan\nMεγάλες παρουσίες στο ''Christmas Metal Symphony Show''


Η νέα ανακοίνωση Μεϊμαράκη και η απάντηση του Νίκου Χατζηνικολάου – Anatropi News\nΗ νέα ανακοίνωση Μεϊμαράκη και η απάντηση του Νίκου Χατζηνικολάου\nΣτη νέα ανακοίνωση που εξέδωσε ο πρόεδρος της Βουλής Βαγγέλης Μεϊμαράκης απάντησε άμεσα ο εκδότης της RealNews, Νίκος Χατζηνικολάου.\nΔΙΑΒΑΣΤΕ τις δύο ανακοινώσεις.\nΟ κ. Μεϊμαράκης αναφέρει στην ανακοίνωσή του:\nΚαι ο κ. Χατζηνικολάου απαντά:\n«Ο κ. Μεϊμαράκης προσπαθεί να μετατρέψει μια υπόθεση που τον αφορά σε προσωπική αντιδικία μαζί μου. Δεν θα τον παρακολουθήσω!\nΗ Real news δημοσίευσε απλώς, ενυπόγραφη και ένορκη κατάθεση που τον αφορούσε. Αρμοδιότητα για τον έλεγχο των σχετικών καταγγελιών έχει η Δικαιοσύνη, η οποία ελπίζω κι εύχομαι να ανοίξει λογαριασμούς και offshore, όπως αυτές που αποκαλύπτουμε στο σημερινό μας ρεπορτάζ.\nΕγώ δεν κατηγορούμαι για τίποτε. Το πόθεν έσχες μου κατατίθεται κάθε χρόνο στην Εισαγγελία του Αρείου Πάγου. Και βέβαια όχι στον κ. Μεϊμαράκη».\nΤον εφοπλιστή Ρέστη εμπλέκει η έρευνα του ΣΔΟΕ!\nΟ Σαμαράς μιλά για τις 100 πρώτες ημέρες διακυβέρνησής του


Πλησιάζει… | PANATHINAIKOSPLANET\nΚοντά στην απόκτηση του Μπερνάρ Κουμορτζί πλησιάζει ο Παναθηναϊκός σύμφωνα με την «Goal News». Το δημοσίευμα αναφέρει πως ήδη έχει γίνει επαφή των νταμπλούχων με τον Πανιώνιο για τον Γκανέζο μέσο που από την πλευρά του πιέζει την ομάδα της Νέας Σμύρνης να τον παραχωρήσει κατά την μεταγραφική περίοδο του Ιανουαρίου.\nΟ Κουμορτζί είναι μια περίπτωση που αρέσει στους ανθρώπους του Παναθηναϊκού εδώ και καιρό, ο Ζεσουάλδο Φερέιρα έχει ανάψει το πράσινο φως για να πραγματοποιηθεί η μεταγραφή και πλέον οι επαφές έχουν ξεκινήσει. Εκτός, βέβαια, των «πρασίνων» φαίνεται πως ενδιαφέρον έχει εκφράσει και ένας σύλλογος του εξωτερικού, αλλά ο Κουμορτζί προτιμάει τον Παναθηναϊκό που ποντάρει πέρα από την επιθυμία του παίκτη και στα έμψυχα ανταλλάγματα που προτίθεται να δώσει στον Πανιώνιο.\nΟι παίκτες που αναμένεται να συμπεριληφθούν στην συμφωνία εάν αυτή υπάρξει είναι ο Σίλβα Κλέιτον που δεν ικανοποιήσε τους ανθρώπους της Μέταλουργκ και επιστρέφει και ο Χρήστος Μελίσσης που δεν υπολογίζεται από την Μαρίτιμο.


ΟΛΟΚΛΗΡΩΜΕΝΟ ΜΕΤΑΦΡΑΣΤΙΚΟ ΣΥΣΤΗΜΑ IMS STC - PDF\nDownload "ΟΛΟΚΛΗΡΩΜΕΝΟ ΜΕΤΑΦΡΑΣΤΙΚΟ ΣΥΣΤΗΜΑ IMS STC"\n1 ΟΛΟΚΛΗΡΩΜΕΝΟ ΜΕΤΑΦΡΑΣΤΙΚΟ ΣΥΣΤΗΜΑ IMS STC\n2 ΠΕΡΙΕΧΟΜΕΝΑ 1 ΕΙΣΑΓΩΓΗ 3 2 ΜΟΝΑΔΕΣ ΛΕΙΤΟΥΡΓΙΑΣ ΚΕΝΤΡΙΚΗ ΜΟΝΑΔΑ ΕΚΠΟΜΠΗΣ IR IMS STC 621/641/ ΠΑΝΕΛ ΕΚΠΟΜΠΗΣ IR IMS STC 622/642/ ΜΟΝΑΔΑ ΜΕΤΑΦΡΑΣΤΗ (2 ΓΛΩΣΣΩΝ) IMS STC 666F ΜΟΝΑΔΑ ΔΕΚΤΗ IR IMS STC 623/643/ ΤΕΧΝΙΚΕΣ ΠΡΟΔΙΑΓΡΑΦΕΣ 8 4 ΕΓΚΑΤΑΣΤΑΣΗ ΚΑΙ ΔΟΚΙΜΗ ΣΥΝΔΕΣΗ ΟΔΗΓΙΕΣ ΕΓΚΑΤΑΣΤΑΣΗΣ ΔΟΚΙΜΗ\n3 1. ΕΙΣΑΓΩΓΗ Το νέο ολοκληρωμένο μεταφραστικό σύστημα IMS STC είναι σχεδιασμένο ιδανικά για την κάλυψη αναγκών μικρού, μεσαίου αλλά και μεγάλου μεγέθους διεθνών πολύγλωσσων συνεδρίων. Καλύπτει με την κατάλληλη εγκατάσταση περισσότερες από μία αίθουσες συνεδριάσεων. Είναι εύκολο στην εγκατάσταση, απλό στη χρήση, σύγχρονο και σταθερό σύστημα προηγμένης τεχνολογίας που ξεπερνά κάθε προσδοκία. Υπάρχει σε τρία μοντέλα (με δύο κανάλια, τέσσερα και έξι) έτσι ώστε να μπορούν να δουλέψουν μαζί μέχρι και έξι μεταφραστές. Όλα τα μοντέλα μπορούν να εξυπηρετήσουν απεριόριστο αριθμό δεκτών. Οι μονάδες είναι ασύρματες. Το σήμα μεταφέρεται μέσω υπερύθρων ακτινών για να μπορούν οι δέκτες να μετακινούνται μέσα στην αίθουσα χωρίς να διακόπτεται η λήψη (αρκεί η μονάδα δέκτη να βλέπει το πάνελ εκπομπής)\n4 2. ΜΟΝΑΔΕΣ ΛΕΙΤΟΥΡΓΙΑΣ 2.1 ΚΕΝΤΡΙΚΗ ΜΟΝΑΔΑ ΕΚΠΟΜΠΗΣ IR IMS STC 621/641/661 Η κεντρική μονάδα εκπομπής IR IMS STC 621/641/661 με εκπληκτικό design, είναι μηχάνημα υψηλής ασφάλειας ιδανικό για χρήση σε όποιου είδους πολύγλωσσο συνέδριο. Εγκαθιστάτε εύκολα, είναι κατασκευασμένο με ALC Automatic Level Control και δεν επηρεάζεται από το φως. Παρέχεται σε τρία μοντέλα με 2 κανάλια (621), τέσσερα (641) και έξι (661). Εκπέμπει σήμα (FM) ανάλογα με το μοντέλο σε μέχρι έξι συχνότητες. Χωράει σε rack 19. Διαθέτει: Διακόπτη POWER (ON/OFF) Ψηφιακό PLL συνδυασμό συχνοτήτων Έως και έξι (ανάλογα το μοντέλο τέσσερις ή δύο) ανεξάρτητες εξόδους για ηχογράφηση 1 έξοδος για κάθε κανάλι. Ενσωματωμένες δοκιμαστικές θύρες IR για να μπορείτε να τεστάρετε τους δέκτες σας. Δείκτες LED που υποδεικνύουν το επίπεδο σήματος σε κάθε κανάλι Έως και έξι ξεχωριστές εξόδους συχνοτήτων που συνδέονται μέσω υπερύθρων (ασύρματα) με τις μονάδες μεταφραστών\n5 2.2 ΠΑΝΕΛ ΕΚΠΟΜΠΗΣ IR IMS STC 622/642/662 Το πάνελ εκπομπής IR IMS STC 662 πομπός - καλύπτει περιοχή 40m (25W). Εκπέμπει και διαμοιράζει το σήμα σε πολλά κανάλια (δέκτες)μέσα στο χώρο διεξαγωγής των συνεδρίων με απόκλιση ±22 0. Συνδέεται εύκολα με άλλο πάνελ για μεγαλύτερη εμβέλεια, έτσι ώστε να καλύπτει τις ανάγκες της εκάστοτε αίθουσας ανάλογα με το μέγεθος. Τέλος, διαθέτει ρυθμιστή εκπομπής σήματος\n6 2.3 ΜΟΝΑΔΑ ΜΕΤΑΦΡΑΣΤΗ (2 ΓΛΩΣΣΩΝ) IMS STC 666F Η μονάδα μεταφραστή μπορεί να χρησιμοποιηθεί από μέχρι και δύο μεταφραστές. Είναι ψηφιακά ελεγχόμενο και έχει δυνατότητα αυτόματης πρόληψης μικροφωνισμών. Επίσης με το αυτόματο κανάλι διαχωρισμού απαγορεύει στους μεταφραστές να χρησιμοποιήσουν το ίδιο κανάλι εξόδου. Διαθέτει: Εργονομικά σχεδιασμένα ακουστικά στηριζόμενα στο κεφάλι. Πλήκτρο COUGH CUT για διακοπή μετάδοσης (σίγαση μικροφώνου όποτε χρειάζεται) Πλήκτρο SLOW για επικοινωνία με τον ομιλητή σε περίπτωση που μιλάει πολύ γρήγορα Λειτουργία αυτόματης σύνδεσης με κανάλι άλλου μεταφραστή και όχι του ομιλητή, σε περίπτωση που εκείνος χρησιμοποιεί άγνωστη γλώσσα έτσι ώστε να μπορέσει τελικά να μεταφραστεί ή ομιλία. Η αλλαγή των καναλιών γίνεται απλά και γρήγορα. Τέλος, συνδέεται με την κεντρική μονάδα καλωδιακά με βύσμα 25-pin\n7 2.4 ΜΟΝΑΔΑ ΔΕΚΤΗ IR IMS STC 623/643/663 Η μονάδα δέκτη IMS STC 623/643/663 είναι ασύρματη ατομική συσκευή, με ελαφρύ εξωτερικό μονό ακουστικό για να μην πιέζει το αυτί και για καλύτερη υγιεινή. Μπορεί να κρεμαστεί από το λαιμό ή να μπει σε τσέπη και αφήνει τον δέκτη να κινείτε ελεύθερα στο χώρο. Έχει δυνατότητα επιλογής μέχρι και έξι καναλιών μετάφρασης (ανάλογα με το μοντέλο). Κάθε κανάλι λειτουργεί ανεξάρτητα. Διαθέτει ρυθμιστή έντασης ήχου του ακουστικού. Είναι εύκολο στη χρήση και έχει χρόνο λειτουργίας 40ώρες με 2 μπαταρίες ΑΑΑ ή επαναφορτιζόμενες. Το σύστημα μπορεί να υποστηρίξει απεριόριστο αριθμό δεκτών αρκεί να υπάρχει οπτική επαφή με το πάνελ εκπομπής\n8 3.ΤΕΧΝΙΚΕΣ ΠΡΟΔΙΑΓΡΑΦΕΣ Κεντρική Μονάδα Εκπομπής IR Μονάδα Δέκτη IR Πάνελ Εκπομπής IR Σήμα FM FM/PLL FM/PLL - Φάσμα PPM 2.0~6.0MHz 2.0~6.0MHz - Συχνότητα σήματος 100~14KHz 100~14KHz - T.H.D <0.5% <1% - S/N Ratio >70dB >55dB - Συχνότητα ~6.0 MHz Αντίσταση Εξόδου Ohm Συχνότητα Εισόδου Mv RF στάθμη εξόδου 700Mv - 110V/220VAC RF αντίσταση εξόδου 50Ohm - - Αντίσταση εισόδου 18KOhm - - Μέγιστη στάθμη εισόδου 7.5V - - AGC range 30dB - 50%/100% Συχνότητα εισόδου/εξόδου BNC socket Απαιτήσεις Ισχύος AC V-3.6V - Κατανάλωση ισχύος 40W 50mW - Διαστάσεις Βάρος Χρώμα Δείκτης Δείκτης στάθμης Σταθερότητα συχνότητας 10PPM 10PPM mm 3.8Kg - 8 -\n9 4. ΕΓΚΑΤΑΣΤΑΣΗ ΚΑΙ ΔΟΚΙΜΗ 4.1 ΣΥΝΔΕΣΗ Διάγραμμα σύνδεσης μεταφραστικού συστήματος IMS STC με το συνεδριακό σύστημα IMS ΟΔΗΓΙΕΣ ΕΓΚΑΤΑΣΤΑΣΗΣ Αφού κάνετε τη συνδεσμολογία, σημαντικό για την εγκατάσταση - τοποθέτηση είναι να έχετε υπόψη σας ότι οι υπέρυθρες ακτίνες μεταδίδονται καλύτερα όταν υπάρχει ευθεία «οπτική» επαφή. Θα έχετε δηλ. καλύτερο σήμα στο δέκτη όταν το «μάτι» του βλέπει απευθείας τον πομπό πάνελ εκπομπής. Η απόκλιση του δέκτη είναι πάνω κάτω δεξιά αριστερά ±45 0. Το σήμα του πομπού είναι αόρατο φως, μεταδίδεται απευθείας ή ανακλάτε και ύστερα πηγαίνει στον δέκτη. Ο τελευταίος δέχεται καλύτερα το σήμα απευθείας χωρίς αυτό να σημαίνει ότι το ανακλώμενο σήμα δεν μπορεί αν βελτιωθεί\n10 Σε μεγάλα συνέδρια η απευθείας μετάδοση είναι σχεδόν αδύνατη, γιατί οι μπροστινοί ακροατές καλύπτουν τους πίσω και πιθανών να εμποδίζουν το σήμα να φτάσει εκεί. Σε αυτή την περίπτωση ο πομπός θα πρέπει να τοποθετηθεί σε ψηλότερο σημείο για να μην εμποδίζεται το σήμα και να στηριχθεί στον τοίχο ή σε κάποιου τύπου μπράτσο. Σύνδεση μεταξύ της κεντρικής μονάδας IR και της μονάδας μεταφραστή Κεντρική μονάδα διασύνδεση εισόδου της μονάδας μεταφραστή διασύνδεση εξόδου της μονάδας μεταφραστή διασύνδεση εισόδου με την επόμενη μονάδα μεταφραστή. Σύνδεση μεταξύ κεντρικών μονάδων IR (σε περίπτωση που χρησιμοποιείτε παραπάνω από μία) Συνδέετε τα κανάλια 0-5 της πρώτης με τα κανάλια 0-5 της επόμενης και ούτω καθεξής Σύνδεση μεταξύ της κεντρικής μονάδας ελέγχου ενός συνεδριακού με την κεντρική μονάδα IR Συνδέστε από την έξοδο διασύνδεσης της μονάδας ελέγχου στην είσοδο SIGNAL IN στο κανάλι 0 της μονάδας IR Σύνδεση της κεντρικής μονάδας IR με άλλες AUDIO εφαρμογές Συνδέστε την έξοδο της εφαρμογής με όποια είσοδο SIGNAL IN της κεντρικής μονάδας IR επιθυμείτε. Σύνδεση της κεντρικής μονάδας IR με το πάνελ εκπομπής πομπό (ομοαξονική γραμμή) Από την έξοδο διασύνδεσης SIGNAL OUT της κεντρικής μονάδας στην είσοδο διασύνδεσης SIGNAL IN του πομπού και σε περίπτωση που χρησιμοποιείτε παραπάνω από έναν πομπούς από την έξοδο SIGNAL OUT του πομπού στην είσοδο SIGNAL IN του επόμενου\n11 4.3 ΔΟΚΙΜΗ Αφού τελειώσετε την σύνδεση γυρίστε τον διακόπτη TEST (δοκιμή) της κεντρικής μονάδας στη θέση OFF και μετά γυρίστε τον διακόπτη POWER. Το λαμπάκι πάνω από τον διακόπτη θα ανάψει. Γυρίστε τον διακόπτη TEST στο ON. Ο δείκτης στάθμης στην μονάδα θα πρέπει να είναι αναμμένος. Κάντε δοκιμή με τον δέκτη για κάθε κανάλι να δείτε αν δουλεύουν και στη συνέχεια περιφερθείτε στην αίθουσα για να δείτε αν και που δεν υπάρχει σήμα νεκρή ζώνη. Αν βρείτε μετακινήστε τον πομπό σε κατάλληλη θέση ώστε να καλύπτει όλο το χώρο. Αφού ολοκληρώσετε κλείστε τον διακόπτη TEST. Ανάψτε έπειτα τη μονάδα μεταφραστή. Το συνδεδεμένο συνεδριακό (αν υπάρχει) και όποια άλλη συσκευή audio έχετε συνδέσει, επιλέξτε το σωστό κανάλι κάθε φορά από την μονάδα δέκτη για να ελέγξετε αν δέχεστε σήμα από παντού


ΟΔΟΣ ΔΙΟΝΥΣΟΥ » Δυο μέρες λαϊκό γλέντι από το Κέντρο Πολιτισμού “Χορεύρεσις” στον Άγ. Στέφανο 17-18/6\nΔυο μέρες λαϊκό γλέντι από το Κέντρο Πολιτισμού “Χορεύρεσις” στον Άγ. Στέφανο 17-18/6\nΜε τίτλο «Ας τραγουδήσω κι ας χαρώ, ας παίξω κι ας γελάσω…» το Κέντρο Λαϊκού Πολιτισμού Χορεύρεσις, σε συνεργασία με το Δήμο Διονύσου, οργανώνει την ετήσια διήμερη πολιτιστική του εκδήλωση την Κυριακή 17 και τη Δευτέρα 18 Ιουνίου στο ΤΥΠΕΤ Αγ. Στεφάνου στις 9 το βράδυ.\n«Ας τραγουδήσω κι ας χαρώ, ας παίξω κι ας γελάσω…», με τη συμμετοχή των μαθητών του Κέντρου Λαϊκού Πολιτισμού “Χορεύρεσις”, που θα παρουσιάσουν χορούς, τραγούδια και δρώμενα από διάφορες περιοχές της Ελλάδας.\n— Βαγγέλης Παπαναστασίου / πνευστά – τραγούδι\n— Βαγγέλης Σαραντίδης / βιολί\n— Ιάκωβος Ηλιάδης / λαούτο\n— Παναγιώτης Λάλεζας / τραγούδι\n— Ηλίας Γάκος / τραγούδι\n– Ανδρέας Παππάς / κρουστά\n— Δημήτρης Καρασαββίδης / κεμεντζές – τραγούδι\n— Μανώλης Παπαδομαρκετάκης / λύρα Κρήτης – τραγούδι\n— Λευτέρης Φραγκιουδάκης / λαούτο\n— Τάσος Αθανασιάς / ακορντεόν\nΠληροφορίες: 2108140327 – 6974644474


Devils’ Rock – Odyssey Challenge\nΣχοινί σε πλέγμα (cargo net) απλωμένο πάνω σε απόκρημνα βράχια. Ο αθλητής πρέπει να Διασχίσει πρώτα μια απόσταση με κοφτερά βράχια και στη συνέχεια να μπει στο νερό και να σκαρφαλώσει στο σχοινί μέχρι να φτάσει στο Δάσος.\nΠότε εκτελείται ποινή;\nΣε περίπτωση άρνησης του αθλητή να περάσει το εμπόδιο.\nΣε περίπτωση που ο αθλητής ξεκινήσει να ανεβαίνει και πέφτει.\nΣτο Συγκεκριμένο εμπόδιο δεν υπάρχει ποινή Burpees. Ο αθλητής που θα αποτύχει να το περάσει θα πρέπει να τρέξει κυκλικά σε μια πλαγιά με κοφτερά βράχια και να φτάσει στο πάνω μέρος του εμποδίου για να συνεχίσει τη διαδρομή του τον Αγώνα!\nPoseidon Nightmare The Aerialist


IPPOKRATIS.INFO ΦΑΡΜΑΚΕΙΟ, ΦΑΡΜΑΚΕΙΑ, ΚΕΡΚΥΡΑ, ΠΟΛΕΝΤΑ ΣΤ. ΧΡΙΣΤΙΝΑ\nΦΑΡΜΑΚΕΙΟ ΦΑΡΜΑΚΕΙΑ ΚΕΡΚΥΡΑ ΠΟΛΕΝΤΑ ΣΤ. ΧΡΙΣΤΙΝΑ\nΦΑΡΜΑΚΕΙΟ ΦΑΡΜΑΚΕΙΑ ΚΕΡΚΥΡΑ ΠΟΛΕΝΤΑ ΣΤ. ΧΡΙΣΤΙΝΑ Αξιώσεις\nΔιεύθυνση: 7 Δημάρχου Κόλλα, Κέρκυρα 491 00, ΚΕΡΚΥΡΑΣ\nΠΟΛΕΝΤΑ ΧΡΙΣΤΙΝΑ (+)\nΧΡΙΣΤΙΝΑ ΣΤ. ΠΟΛΕΝΤΑ ΚΑΙ ΣΙΑ Ο.Ε\nΠΟΛΕΝΤΑ ΣΤ. ΧΡΙΣΤΙΝΑ


Διαστροφές μιας ελληνικής «κανονικότητας» - Ειδήσεις - νέα - Το Βήμα Online\nΔιαστροφές μιας ελληνικής «κανονικότητας»\nΗ έννοια της κανονικότητας έχει καταλάβει κυρίαρχη θέση στον δημόσιο διάλογο. Τα αποτελέσματα της πολιτικής ΣΥΡΙΖΑ την κατέστησαν «αυτονόητη» και «κοινής αποδοχής». Στις φιλελεύθερες όμως δημοκρατίες το ρολόι της δημοκρατίας δεν σταματά στην ώρα της «κανονικότητας». Υπάρχει και η ώρα της αλλαγής. Η κανονικότητα αποτυπώνει μόνο τον έναν πόλο των φιλελεύθερων δημοκρατιών, τον συντηρητικό πόλο. Οι δημοκρατίες όμως χωρίς τα σοσιαλδημοκρατικά αιτήματα της προόδου, της αλλαγής, του δημοκρατικού μετασχηματισμού, του κράτους δικαίου και πρόνοιας γέρνουν μονόπαντα προς τη συντήρηση.\nΣτην Ελλάδα όμως το πρόβλημα δεν είναι αυτό. Πολλοί ως κανονικότητα εννοούν ό,τι καταργεί τη διάκριση Αριστερά – Δεξιά. Σήμερα όλο και περισσότεροι αναλυτές και δημοσιολόγοι υποστηρίζουν ότι κανονικότητα είναι η άρνηση της «αναγκαστικότητας της Αριστεράς». Φτάσαμε έτσι σήμερα στη δική μας «κανονικότητα» κορυφαίος υπουργός να δηλώνει πως «αν είσαι αριστερός, δεν μπορείς να σκέφτεσαι κανονικά», όπως παλαιότερα πρωθυπουργός δήλωνε πως έβαλε «τη Δεξιά στο χρονοντούλαπο της ιστορίας». Και για να λειτουργήσει αυτό το σχήμα εξοβελίζουμε τη σοσιαλδημοκρατία από την Αριστερά, τον σημαντικότερο δηλαδή εκ των δύο πόλων που δημιούργησαν τη μεταπολεμική ευρωπαϊκή ευημερία.\nΣτην «κανονικότητά» μας αντιμετωπίζεται σαν εξωγήινη η άποψη που κατατάσσει τη σοσιαλδημοκρατία στην Αριστερά και όχι στο Κέντρο. Σ’ όλα τα «εγχειρίδια» ευρωπαϊκής ιστορίας των κομματικών συστημάτων η σοσιαλδημοκρατία συμπεριλαμβάνεται στα κεφάλαια με την ιστορία της Αριστεράς. Φανταστείτε να παρέδιδαν ένα βιβλίο στους γερμανούς μαθητές στο οποίο η ιστορία του SPD, του κόμματος της Β’ Διεθνούς, θα συμπεριλαμβανόταν στο κεφάλαιο για το Κέντρο. Θα το κοίταζαν σαν ούφο ακόμη και οι μαθητές του Δημοτικού. Βεβαίως είναι άλλης σπουδαιότητας το ζήτημα ότι η διάκριση Αριστεράς – Δεξιάς καλείται στην εποχή της παγκοσμιοποίησης να συναντηθεί στα κέντρα των κοινωνιών, δηλαδή στους μισθωτούς – του ιδιωτικού αλλά και του δημοσίου τομέα – και στα μεσαία στρώματα, όχι όμως και στην πομφόλυγα του «μεσαίου χώρου».\nΚανονικότητα όμως θεωρείται και η ταύτιση του μεγαλειώδους αναρχικού κινήματος των Πιότρ Κροπότκιν και Μποναβεντούρα Ντορούτι με τον «αναρχισμό της πλατείας Εξαρχείων». Ενα κίνημα που πίστευε στην αλληλοβοήθεια, στην αλληλεγγύη και στην ατομική χειραφέτηση, ένα κίνημα που σύμφωνα με τον Κροπότκιν πίστευε ότι ελεύθερος άνθρωπος σε μια ανελεύθερη κοινωνία δεν μπορεί να υπάρξει, ένα κίνημα με πολλά σημεία επαφής με τον φιλελευθερισμό, στην Ελλάδα της «κανονικότητας» ταυτίζεται με τους «μπαχαλάκηδες». Το σκίτσο του εξαιρετικού Δημήτρη Χαντζόπουλου με το ευρισκόμενο έξω από το Πολυτεχνείο τανκ, πάνω στο οποίο αποτυπώνεται η γροθιά και ο κύκλος με το Α του αναρχισμού, ενώ εντός του χώρου βρίσκονται τα ΜΑΤ για να το υπερασπιστούν, είναι δείγμα της επικράτησης αυτής της κανονικής συντήρησης ακόμη και στα πιο ανοικτά μυαλά. Εκλαμβάνεται επίσης ως κανονικότητα ο κοινωνικός αυτοματισμός, η θεωρία πως για την κρίση και τη φτώχεια φταίνε οι φτωχοί. Κανονικότητα και μάλιστα φιλελεύθερη θεωρείται και η απαίτηση για απόλυση δημοσιογράφων με τους οποίους δεν συμφωνούμε. Ως «κανονικότητα» επίσης πλασάρεται η μετεξέλιξη του ΣΥΡΙΖΑ σε ριζοσπαστικό-αριστερό-ακροδεξιό-σοσιαλδημοκρατικό σουπερμάρκετ.\nΟ «μύθος» δηλοί ότι στην Ελλάδα η Αριστερά γενικά άσκησε ιδεολογική ηγεμονία σε βάρος του φιλελευθερισμού. Αν όμως υπήρξε μια αριστερή ηγεμονία στην Ελλάδα ήταν αυτή της κρατικίστικης, της κομμουνιστικογενούς και της κομμουνιστικής Αριστεράς. Οχι της σοσιαλδημοκρατικής. Οι ιδέες της σοσιαλδημοκρατίας ως μιας εκ των πολλών Αριστερών – όπως φυσικά υπάρχουν και πολλές Δεξιές, όπως αυτή του σημερινού φιλελεύθερου πρωθυπουργού κ. Μητσοτάκη και αυτή του υπερσυντηρητικού πρώην πρωθυπουργού κ. Σαμαρά – όχι μόνο δεν ήταν κυρίαρχες στην Ελλάδα, αλλά δεν είχαν καν κομματική εκπροσώπηση. Ο Κώστας Σημίτης ήταν σοσιαλδημοκράτης αρχηγός ενός «κρατικιστικού» κόμματος.\nΚαι δεν σταματάμε εδώ. Η κεντροαριστερή παράταξη που διαμορφώθηκε σταδιακά ως ο πολιτικός και στρατηγικός αντίπαλος του ριζοσπαστισμού, καλείται από κάποιους να γίνει ριζοσπαστική ή να συμμαχήσει με τον ριζοσπαστισμό ως μοναδική διέξοδος στα σημερινά αδιέξοδά της. Ριζοσπαστική σοσιαλδημοκρατία; Σαν ερυθρόλευκη φανέλα με το τριφύλλι στο στήθος! Αλλά και παλαιότερα, το 1979, ο Κωνσταντίνος Καραμανλής μιλούσε για ριζοσπαστικό φιλελευθερισμό. Μια «κανονική» χώρα στην οποία οι πολιτικοί της αισθάνονται ότι πρέπει παντού να προσθέτουν και λίγο ριζοσπαστισμό, όποια «πολιτική» και να μαγειρεύουν. Μιλάμε για τόσο μεγάλη «κανονικότητα».\nΕπί της ουσίας τα συνθήματα «ποτέ ξανά Αριστερά» και «η Δεξιά στο χρονοντούλαπο» μεταφράζονται ως «ποτέ φιλελευθερισμός» και «ο φιλελευθερισμός στο χρονοντούλαπο». Ο φιλελευθερισμός για να υπάρξει έχει ανάγκη τόσο της Δεξιάς όσο και της Αριστεράς και τις δικές τους διαφορετικές προτάσεις για το «κοινωνικό ζήτημα». Η διάκριση των πολλαπλών Δεξιών και Αριστερών, παρά τις πομφόλυγες περί κατάργησής της, είναι το οξυγόνο με το οποίο αναπνέει κάθε φιλελεύθερη αστική δημοκρατία. Οσοι σπεύδουν να την καταργήσουν, προσφέρουν ανεκτίμητες υπηρεσίες σε μια άλλη διάκριση: Αυτή της Ακρας Δεξιάς με την Ακρα Αριστερά. Αν τώρα με την «κανονικότητα» εννοούμε την ήττα των αριστερών (πολιτών και όχι κομμάτων) και την απόλυτη ηγεμονία της συντηρητικής αφήγησης, αν η κανονικότητα υπάρχει χωρίς σοβαρό σοσιαλδημοκρατικό πόλο, τότε μιλάμε για ήττα της δημοκρατίας. Δυστυχώς στην Ελλάδα ακόμη δεν έχουμε σοσιαλδημοκρατικό κόμμα ως πραγματική υπέρβαση τόσο του ΠαΣοΚ όσο και του «καμουφλαρίσματός» του σε Κίνημα Αλλαγής. Ολα αυτά όμως συνθέτουν ελληνικές διαστροφές ακόμη και της αρχικής μονόπαντης κανονικότητας.\nΟ κ. Γιώργος Σιακαντάρης είναι δρ Κοινωνιολογίας. Το βιβλίο του «Το πρωτείο της Δημοκρατίας. Η σοσιαλ-\nδημοκρατία μετά τη σοσιαλδημοκρατία» κυκλοφορεί από τις εκδόσεις Αλεξάνδρεια.


Εντός 2μήνου θα έχει ολοκληρωθεί η πώληση ποσοστού των ΕΛΠΕ - Ξεκινά το market test - Η ζήτηση στο βιβλίο προσφορών θα κρίνει το πακέτο που θα διατεθεί\n13 09 2019 | 07:47\nΣύντομες διαδικασίες προβλέπει ο σχεδιασμός για την πώληση ποσοστού του Δημοσίου στα ΕΛΠΕ, μέσω του Χρηματιστηρίου, καθώς σύμφωνα με τις πληροφορίες, αυτή αναμένεται να έχει ολοκληρωθεί το αργότερο μέσα στο Νοέμβριο.\nΤο δίδυμο των συμβούλων, Εθνική- Goldman Sachs, έχει ήδη ξεκινήσει το σχετικό market test για τον εντοπισμό ενδιαφερομένων να συμμετάσχουν στην διαδικασία, που θα γίνει με το άνοιγμα βιβλίου προσφορών (book building).\nΗ ζήτηση που θα εμφανισθεί όταν ξεκινήσει η διαδικασία, θα κρίνει και το ποσοστό που θα πουληθεί, με το Δημόσιο πάντως να μην φαίνεται προς το παρόν διατεθειμένο να απεμπολήσει και το 35% της συμμετοχής του στα Ελληνικά Πετρέλαια.\nΤο γρήγορο της διαδικασίας, δηλαδή την ολοκλήρωσή της το πολύ εντός διμήνου, επιβάλλει το γεγονός ότι τα σενάρια που κυκλοφορούν στην αγορά έχουν ανοίξει την όρεξη για υποτιμητική κερδοσκοπία με την μετοχή της εταιρείας. Από τις 9 Σεπτεμβρίου μέχρι και χθες, η μετοχή είχε χάσει το 6,4% της αξίας, καταγράφοντας υποχώρηση από τα 9,11 ευρώ στα 8,52 ευρώ.\nΔεν αποκλείεται μάλιστα να υπάρξει διάψευση των όσων έχουν δει τελευταίως το φως της δημοσιότητας, εφόσον φυσικά προηγηθεί παρέμβαση της νέας διοίκησης της Επιτροπής Κεφαλαιαγοράς.\nΤην διαδικασία τρέχουν οι ίδιοι σύμβουλοι, που συμμετείχαν και στο πρώτο άγονο εγχείρημα του περασμένου Απριλίου, εκείνου της από κοινού πώλησης μεριδίων, τόσο του Δημοσίου, όσο και της Paneuropean (όμιλος Λάτση), αθροιστικού ύψους 50,1%, το οποίο και είχε στεφθεί από αποτυχία.\nΤα τρία βήματα που θα ακολουθήσουν οι σύμβουλοι είναι τα εξής :\nΔιενέργεια market test σε διεθνές επίπεδο για να διαπιστωθεί το ενδιαφέρον και από ποιους προέρχεται.\nΣχεδιασμός της διαδικασίας του bοokbuilding. Καθορισμός της τιμής.\nΑνοιγμα του βιβλίου προσφορών, οπότε και αναλόγως της ζήτησης, θα κριθεί και το ύψος του ποσοστού που θα διαθέσει το Δημόσιο.\nΤο ποσό πάντως που προσδοκά το τελευταίο μέσα από την συγκεκριμένη διαδικασία δεν είναι αμελητέο. Χθες η κεφαλαιοποίηση των ΕΛΠΕ διαμορφώθηκε στα 2,6 δισ ευρώ, γεγονός που σημαίνει ότι αν πουληθεί για παράδειγμα το 20%, τότε αυτό μεταφράζεται σε ένα ποσό της τάξης των 500 εκατ ευρώ, ακόμη και με συνυπολογισμό του σχετικού discount.\nΣημειωτέον ότι ο όμιλος Λάτση κατέχει το 45,47% στα ΕΛΠΕ, και το Δημόσιο το 35%, και στον πρώτο διαγωνισμό είχαν πουλήσει από κοινού το 50,1%. Ειδικότερα, με την συμφωνία πώλησης, η Paneuropean είχε αποφασίσει να διαθέσει το 30,47% των ΕΛΠΕ (από 45,47%) και το Δημόσιο το 20,5% (από 35,5%), γεγονός που σημαίνει ότι αμφότερες οι πλευρές θα απέμεναν στην εταιρεία με ποσοστά 15%.\nΤο γεγονός ωστόσο ότι άλλαξε η στρατηγική, και πλέον η Paneuropean δεν προτίθεται να πουλήσει μαζί το Δημόσιο και δικό της ποσοστό, αναπροσαρμόζει και την υπόθεση με την εταιρεία holding στους υδρογονάνθρακες.\nΕνόψει του πρώτου διαγωνισμού, η προηγούμενη ηγεσία του υπ. Ενέργειας υπό τον Γ.Σταθάκη, είχε επιμείνει και πετύχει, να ελέγχει το Δημόσιο το 51% στην εταιρεία holding που είχε συσταθεί, γνωστή ως "Exploration Holding Company", και στην οποία είχαν μεταβιβαστεί όλες οι παραχωρήσεις έρευνας και εκμετάλλευσης υδρογονανθράκων του ομίλου.\nΣτην αρχική ωστόσο συμφωνία μετόχων του Απριλίου 2018, μεταξύ Paneuropean και Δημοσίου, προβλέπονταν ότι η Ελληνική Δημοκρατία θα διατηρούσε τον έλεγχο του 25% επί των δικαιωμάτων έρευνας και εκμετάλλευσης υδρογονανθράκων σε όλες τις περιοχές που τους έχουν παραχωρηθεί, τα οποία και επρόκειτο να μεταβιβαστούν στην holding.\nΤελικά, η τότε κυβέρνηση επέμεινε να αλλάξει η συμφωνία, και το Δημόσιο να αποκτήσει το 51%. Ένα επομένως θέμα που κάποιοι θεωρούν ότι έχει τεθεί εκ νέου, είναι κατά πόσο το μοντέλο αυτό της holding θα αλλάξει.


Ομάδες Κοινωνικών Δεξιοτήτων: Ένα ταξίδι στην ανάπτυξη του παιδιού\nΊσιδα > άρθρα > Ομάδες Κοινωνικών Δεξιοτήτων: Ένα ταξίδι στην ανάπτυξη του παιδιού\nΗ ομάδα κοινωνικών δεξιοτήτων συναντιέται στο Θεραπευτικό Ινστιτούτο ΙΣΙΔΑ (Ηρώων Πολυτεχνείου 87, Πειραιάς). Τα παιδιά χωρίζονται σε διαφορετικές ομάδες ανάλογα με την ηλικία τους. Οι ομάδες αποτελούνται από 5-8 παιδιά, έχουν διάρκεια 1 ώρα και συντονίζονται από την Ψυχολόγο – Ψυχοθεραπεύτρια Ειρήνη Ν. Γιαννόπαπα (M.Sc. στην Ειδική Αγωγή, Λογοθεραπεία και Συμβουλευτική Γονέων). Οι θεραπευτές μέσα από εξειδικευμένα προγράμματα στοχεύουν στην εκμάθηση κοινωνικών δεξιοτήτων, απαραίτητες για την ανάπτυξη του παιδιού. Οι γονείς ενημερώνονται για όσα τα παιδιά επεξεργάστηκαν και οι θεραπευτές παίρνουν ανατροφοδότηση προόδου και στόχων για τη συνέχεια.\nΚάθε Τρίτη: 19.00 - 20.00\nΠληροφορίες και στο τηλ.: 210 45 35078, Ηρώων Πολυτεχνείου 87, Πειραιάς


Μαρκάνο: ''Θα μου άρεσε να συνεχίσω εδώ'' ·\nHome ΠΟΔΟΣΦΑΙΡΟ Μαρκάνο: ”Θα μου άρεσε να συνεχίσω εδώ”\nΜαρκάνο: ”Θα μου άρεσε να συνεχίσω εδώ”\nΠερνάει μια χαρά στον Ολυμπιακό και γι’ αυτό ο Ιβάν Μαρκάνο δήλωσε πως θα ήθελε και τη νέα σεζόν να φορά τα ερυθρόλευκα!\n«Κύπελλο και νίκες μέχρι τέλους στο πρωτάθλημα», τόνισε μεταξύ άλλων.\nΔιανύει τη δεύτερη περίοδό του στον Ολυμπιακό και όπως και την πρώτη φορά έτσι και τώρα ο Ισπανός αμυντικός είναι απόλυτα ευχαριστημένος στην ομάδα. Γι’ αυτό και εξέφρασε την επιθυμία να παραμείνει και του χρόνου στοο Λιμάνι, προκειμένου να συνεχίσει να κατακτά τρόπαια.\nΌσον αφορά τη συνέχεια και μέχρι το τέλος της τρέχουσας αγωνιστικής περιόδου, ο Μαρκάνο έθεσε ως πρώτο στόχο την κατάκτηση του Κυπέλλου (για να γίνει το double), καθώς και το απόλυτο μέχρι το τέλος του πρωταθλήματος.\nΙβάν, τι θα έλεγες αν σου ζητούσα να συγκρίνεις την πρώτη σου παρουσία στην ομάδα με την τωρινή;\n«Είναι διαφορετικές οι δύο περιπτώσεις. Γιατί την πρώτη χρονιά ήμουν σε όλη την περίοδο εδώ, από την αρχή έως το τέλος. Τώρα, όμως, είμαι μόνο για τέσσερις μήνες. Από την άλλη πλευρά έχουν ένα κοινό οι δύο περιπτώσεις. Και στις δύο είμαι πολύ ευχαριστημένος, πολύ χαρούμενος, γιατί το αποτέλεσμα και στις δύο χρονιές είναι πολύ καλό για εμάς».\nΥπάρχουν ενδείξεις για τη νέα σεζόν αναφορικά με την καριέρα σου;\n«Δεν γνωρίζω καθόλου. Η αλήθεια είναι πως είμαι πολύ ευχαριστημένος. Θα μου άρεσε να συνεχίσω εδώ. Αλλά το ποδόσφαιρο έχει πολλές αλλαγές».\nΣτις υπόλοιπες τέσσερις αγωνιστικές ο Ολυμπιακός κυνηγάει αρκετά ρεκόρ, που σχετίζονται με τον αριθμό των νικών, τη συγκομιδή των βαθμών, τη διαφορά απ’ το δεύτερο της βαθμολογίας. Είναι όλα αυτά κίνητρα για εσάς στο πρωτάθλημα, το οποίο το έχετε κατακτήσει μαθηματικά;\n«Ναι, είναι σημαντικό. Όμως το πιο σημαντικό για εμάς είναι το γεγονός πως αυτά τα παιχνίδια θα τα χρησιμοποιήσουμε σαν μία πολύ καλή προετοιμασία για να περάσουμε στον τελικό του κυπέλλου. Όλα όσα λέτε, τα ρεκόρ, οι νίκες, οι βαθμοί είναι πολύ σημαντικά. Αλλά το πιο σημαντικό όλων είναι οι τίτλοι. Και εμείς αυτό που θέλουμε είναι να κατακτήσουμε τον τίτλο του κυπέλλου, κερδίζοντας παράλληλα και όλα τα παιχνίδια του πρωταθλήματος».\n«Ναι, είναι μία πολύ καλή ομάδα και θα είναι ένα δύσκολο παιχνίδι. Την τελευταία φορά που έπαιξα στο γήπεδο του Αστέρα, είχαμε χάσει. Δεν είναι, λοιπόν, εύκολο να κερδίσουμε αυτήν την ομάδα σε εκείνο το γήπεδο. Όμως, ο Ολυμπιακός στον αγώνα με τον Εργοτέλη στην Κρήτη έδειξε πως βρίσκεται σε πολύ καλή κατάσταση. Θα προσπαθήσουμε να επαναλάβουμε το ίδιο».\nΤο tweet του Τσόρι για Ρομπέρτο\nΤζόρτζεβιτς-Γεωργάτος: Φωτογραφίζονται με τη σημαία του Ολυμπιακού και ξυπνούν αναμνήσεις! (Pic)


Κινητοποίηση της ΚΝΕ στην Κοζάνη για το εργατικό δυστύχημα στον ΑΗΣ Αγίου Δημητρίου | KOZANILIFE.GR\n«ΑΝΑΣΑ» Ο ΑΓΩΝΑΣ ΜΑΣ ΓΙΑ ΖΩΗ ΜΕ ΔΙΚΑΙΩΜΑΤΑ\nΗ Τομεακή Οργάνωση Κοζάνης της ΚΝΕ προγραμματίζει παρέμβαση τη Δευτέρα 19/4 στο Εσπερινό ΕΠΑΛ Κοζάνης και την Τετάρτη 21/4, στις 7.00μμ, στην Κεντρική Πλατεία Κοζάνης, για την ανάδειξη του ζητήματος.\nΓια άλλη μια φορά είδαμε να «πέφτουν» νεκροί στο μεροκάματο 2 ακόμα εργαζόμενοι. Ένα ακόμα εργοδοτικό έγκλημα ήρθε να προστεθεί στην τεράστια αυτή λίστα. Μια λίστα που ακέραια φέρει την ευθύνη της η εργοδοσία, η Διοίκηση της ΔΕΗ Α.Ε., αλλά και η ίδια η κυβέρνηση και όλες οι προηγούμενες κυβερνήσεις.\nΤο συμβάν αυτό, όπως και όλα αυτά που βλέπουμε να συμβαίνουν στους χώρους δουλειάς της ΔΕΗ, και όχι μόνο, είναι αποτέλεσμα της ανάγκης της εργοδοσίας για ακόμα μεγαλύτερα κέρδη. Ειδικά τα τελευταία χρόνια, με την λεγόμενη «απολιγνιτοποίηση» να οδηγεί σε τεράστιες μειώσεις σε προσωπικό, η εντατικοποίηση της εργασίας είναι στα ύψη. Οι εργαζόμενοι στη ΔΕΗ, κατά κύριο λόγω εργολαβικοί με συμβάσεις εργασίας των 8 μηνών, έχουν γίνει «ρομπότ». Παλεύουν να «βγάλουν» δουλειά που θα απαιτούσε πολλά περισσότερα εργατικά χέρια για να ολοκληρωθεί.\nΟι εργοδοσία για να μειώσει ακόμα περισσότερο τα κόστη, για να μπορέσει να αυξήσει τας κέρδη της, κάνει «περικοπές» ακόμα και από τα μέτρα ασφαλείας. Το θλιβερό παράδειγμα, της Παρασκευής 16/4, είναι αποκαλυπτικό. Οι δύο εργαζόμενοι χάσανε τη ζωή τους λόγω της έλλειψης συντήρησης του εξοπλισμού που χρησιμοποιούσαν, ο οποίος έσπασε και βρέθηκαν στο κενό.\nΣε όλο αυτό τεράστιες ευθύνες φέρει η κυβέρνηση. Αντί να αυξήσει τους ελέγχους στους χώρους δουλειάς, που σε περίοδο πανδημίας έχουν γίνει και τεράστιοι χώροι υπερμετάδοσης του ιού λόγω της έλλειψης μέτρων προστασίας, φέρνει το επόμενο διάστημα ένα νομοσχέδιο που θα κάνει ακόμα χειρότερους τους όρους εργασίας. Καταργεί στην πράξη το 8ωρο, φέρνοντας τις 10 ώρες εργασίας, ως νόμιμες. Αυτό το μόνο που θα καταφέρει είναι να εντείνει ακόμα περισσότερο την εντατικοποίηση της δουλειάς, θα βάλει επιπλέον επικίνδυνα εμπόδια για τους εργαζόμενους και την σωματική τους υγεία.\nΤην περίοδο της νέας καπιταλιστικής οικονομικής κρίσης, που μας παρουσιάζουν ως «την μεγάλη ευκαιρία» το «Πράσινο New Deal» και τις επενδύσεις που θα έρθουν στην περιοχή, αποκαλύπτεται ότι προϋπόθεση για όλα αυτά είναι η ακόμα μεγαλύτερη μείωση των δικαιωμάτων των εργαζομένων, ειδικά εμάς τους νέους που θα μπούμε τα επόμενα χρόνια στην παραγωγή.\nΤώρα χρειάζεται να βάλουμε μπροστά τις σύγχρονες ανάγκες μας. Τώρα πρέπει να ανέβει η οργανωμένη απάντηση απέναντι στην κυβέρνηση και την εργοδοσία. Οι ανάγκες μας για ουσιαστική και ολοκληρωμένη μόρφωση, για δουλειά με δικαιώματα, για δημόσια και δωρεάν υγεία, δεν μπορούν να περιμένουν άλλο.\nΔίνουμε «τρόπο» στην οργή\nΟργανώνουμε την πάλη μας απέναντι σε κάθε αδικία\nΟργάνωση Περιοχής Δυτικής Μακεδονίας της ΚΝΕ


Μέχρι πριν από μερικές ημέρες, ίσως και εβδομάδες, η λέξη ύφεση δεν υπήρχε στο λεξιλόγιο των επενδυτών, των αναλυτών και των κυβερνήσεων ανά τον πλανήτη και όλοι θεωρούσαν ότι η έξοδος από το σπιράλ του πληθωρισμού που έχει εισέλθει η παγκόσμια οικονομία δεν είναι μακριά και αργά ή γρήγορα θα επιστρέψουμε σε κανονικούς ρυθμούς με επίπεδα πληθωρισμού κάτω από το 2%.\nΠλέον δεν είναι λίγοι εκείνοι που μιλούν ανοικτά για το ενδεχόμενο ύφεσης, ακόμη και μέσα στο 2023. Η άλλη ισχυρή «σχολή» σημειώνει ότι η παγκόσμια οικονομία θα δεχθεί ένα ισχυρό πλήγμα από τον πληθωρισμό, ο οποίος όμως θα έχει ως συνέπεια την επιβράδυνση της ανάπτυξης.\nΥφεση ή επιβράδυνση της ανάκαμψης;\nΟι τελευταίοι θεωρούν μάλιστα ότι η απόσταση ανάμεσα στην ύφεση και την επιβράδυνση της ανάπτυξης είναι αρκετά μεγάλη και υπό τις παρούσες συνθήκες δεν υπάρχει στο άμεσο μέλλον το ενδεχόμενο της ύφεσης.\nΟποια και αν είναι η απάντηση στα παραπάνω ερωτήματα, ένα είναι το σίγουρο, ότι η παγκόσμια οικονομία έχει πάρει έναν δρόμο που σίγουρα δεν ήταν μέσα στις προβλέψεις των όποιων σεναρίων για τις ΗΠΑ και Ευρώπη.\nΗ πορεία των χρηματιστηρίων τις τελευταίες εβδομάδες δείχνει ότι οι εκτιμήσεις των επενδυτών σε μεσοπρόθεσμο επίπεδα μόνο καλές δεν είναι. Για παράδειγμα την Παρασκευή η Wall Street είχε μία ακόμη κακή συνεδρίαση, με απώλειες για τον Dow Jones ενδοσυνεδριακά έως και 600 μονάδες. Ωστόσο, στο τέλος σώθηκε η παρτίδα και ο δείκτης έκλεισε οριακά πάνω.\nΤο μόνο ίσως χρηματιστηριακό προϊόν που για την ώρα δεν δείχνει να επηρεάζεται είναι το πετρέλαιο και αυτό για δύο βασικούς λόγους. Ο ένας είναι τα προβλήματα τροφοδοσίας με το ρωσικό πετρέλαιο και ο άλλος η μείωση των στρατηγικών αποθεμάτων των ΗΠΑ.\nΤο πετρέλαιο το επόμενο «θύμα»;\nΑναλυτές εκτιμούν πάντως ότι εφόσον η εικόνα παραμείνει η ίδια και οι επενδυτές θεωρούν ότι η ύφεση ή έστω η σοβαρή επιβράδυνση είναι προ των πυλών, με συνέπεια την μείωση της ζήτησης, το πετρέλαιο θα δεχθεί πιέσεις και θα πάψει να είναι στο απυρόβλητο.\nΑξίζει πάντως να σταθεί κάποιος και στην εκτίμηση που υπάρχει από μία μερίδα οικονομολόγων ότι η συνύπαρξη πληθωρισμού και ύφεσης είναι παρά φύσιν κατάσταση και δεν μπορεί να συνεχιστεί για μεγάλο χρονικό διάστημα. Αναφέρουν παράλληλα ότι ίσως η ισορροπία στην εφοδιαστική αλυσίδα να αποκατασταθεί πιο σύντομα, εφόσον υπάρξει έστω επιβράδυνση της οικονομίας.\nΣε όλα αυτά βέβαια υπάρχει ο αστάθμητος παράγοντας που ακούει στο όνομα πόλεμος στην Ουκρανία. Από το εν λόγω μέτωπο υπάρχουν μία σειρά από οικονομικές παραμέτρους, όπως το φυσικό αέριο, σιτάρι, ηλιέλαιο κ.λπ. που εφόσον δεν επιστρέψουν σε μία μορφή κανονικότητας, τότε η αποκατάσταση της επιδιωκόμενης ισορροπίας με πτώση του πληθωρισμού ίσως καθυστερήσει ακόμη περισσότερο.\nNext «Φωτιά» στον οικογενειακό προϋπολογισμό από την ακρίβεια